title: भीष्म का प्राण त्याग

text: सारे पाण्डव विनम्र भाव से भीष्म पितामह के पास जाकर बैठे। उन्हें देख कर भीष्म के नेत्रों से प्रेमाश्रु छलक उठे। उन्होंने कहा, "हे धर्मावतारों! अत्यन्त दुःख का विषय है कि आप लोगों को धर्म का आश्रय लेते हुये और भगवान श्रीकृष्ण की शरण में रहते हुये भी महान कष्ट सहने पड़े। बचपन में ही आपके पिता स्वर्गवासी हो गये, रानी कुन्ती ने बड़े कष्टों से आप लोगों को पाला। युवा होने पर दुर्योधन ने महान कष्ट दिया। परन्तु ये सारी घटनायें इन्हीं भगवान श्रीकृष्ण, जो अपने भक्तों को कष्ट में डाल कर उन्हें अपनी भक्ति देते हैं, की लीलाओं के कारण से ही हुये। जहाँ पर धर्मराज युधिष्ठिर, पवन पुत्र भीमसेन, गाण्डीवधारी अर्जुन और रक्षक के रूप में स्वयं भगवान श्रीकृष्ण हों फिर वहाँ विपत्तियाँ कैसे आ सकती हैं? किन्तु इन भगवान श्रीकृष्ण की लीलाओं को बड़े बड़े ब्रह्मज्ञानी भी नहीं जान सकते। विश्व की सम्पूर्ण घटनायें ईश्वाराधीन हैं! अतः शोक और वेदना को त्याग कर निरीह प्रजा का पालन करो और सदा भगवान श्रीकृष्ण की शरण में रहो।


title: भीष्म का प्राण त्याग

text: ये श्रीकृष्णचन्द्र सर्वशक्तिमान साक्षात् ईश्वर हैं, अपनी माया से हम सब को मोहित करके यदुवंश में अवतीर्ण हुये हैं। इस गूढ़ तत्व को भगवान शंकर, देवर्षि नारद और भगवान कपिल ही जानते हैं। तुम लोग तो इन्हें मामा का पुत्र, अपना भाई और हितू ही मानते हो। तुमने इन्हें प्रेमपाश में बाँध कर अपना दूत, मन्त्री और यहाँ तक कि सारथी बना लिया है। इनसे अपने अतिथियों के चरण भी धुलवाये हैं। हे धर्मराज! ये समदर्शी होने पर भी अपने भक्तों पर विशेष कृपा करते हैं तभी यह मेरे अन्त समय में मुझे दर्शन देने कि लिये यहाँ पधारे हैं। जो भक्तजन भक्तिभाव से इनका स्मरण, कीर्तन करते हुये शरीर त्याग करते हैं, वे सम्पूर्ण कर्म बन्धनों से मुक्त हो जाते हैं। मेरी यही कामना है कि इन्हीं के दर्शन करते हुये मैं अपना शरीर त्याग कर दूँ।


title: भीष्म का प्राण त्याग

text: धर्मराज युधिष्ठिर ने शरशैया पर पड़े हुये भीष्म जी से सम्पूर्ण ब्रह्मर्षियों तथा देवर्षियों के सम्मुख धर्म के विषय में अनेक प्रश्न पूछे। तत्वज्ञानी एवं धर्मेवेत्ता भीष्म जी ने वर्णाश्रम, राग-वैराग्य, निवृति-प्रवृति आदि के सम्बंध में अनेक रहस्यमय भेद समझाये तथा दानधर्म, राजधर्म, मोक्षधर्म, स्त्रीधर्म, भगवत्धर्म, द्विविध धर्म आदि के विषय में विस्तार से चर्चा की। धर्म, अर्थ, काम और मोक्ष की प्राप्ति के साधनों का भी उत्तम विधि से वर्णन किया।


title: भीष्म का प्राण त्याग

text: उसी काल में उत्तरायण सूर्य आ गये। अपनी मृत्यु का उत्तम समय जान कर भीष्म जी ने अपनी वाणी को संयम में कर के मन को सम्पूर्ण रागादि से हटा कर सच्चिदान्द भगवान श्रीकृष्ण में लगा दिया। भगवान श्रीकृष्ण ने उन्हें अपना चतुर्भुज रूप धारण कर के दर्शन दिये। भीष्म जी ने श्रीकृष्ण की मोहिनी छवि पर अपने नेत्र एकटक लगा दिये और अपनी इन्द्रियों को रो कर भगवान की इस प्रकार स्तुति करने लगे - "मै अपने इस शुद्ध मन को देवकीनन्दन भगवान श्रीकृष्णचन्द्र के चरणों में अर्पण करता हूँ। जो भगवान अकर्मा होते हुये भी अपनी लीला विलास के लिये योगमाया द्वारा इस संसार की श्रृष्टि रच कर लीला करते हैं, जिनका श्यामवर्ण है, जिनका तेज करोड़ों सूर्यों के समान है, जो पीताम्बरधारी हैं तथा चारों भुजाओं में शंख, चक्र, गदा, पद्म कण्ठ में कौस्तुभ मणि और वक्षस्थल पर वनमाला धारण किये हुये हैं, ऐसे भगवान श्रीकृष्णचन्द्र के चरणों में मेरा मन समर्पित हो।


title: भीष्म का प्राण त्याग

text: इस तरह से भीष्म पितामह ने मन, वचन एवं कर्म से भगवान के आत्मरूप का ध्यान किया और उसी में अपने आप को लीन कर दिया। देवताओं ने आकाश से पुष्पवर्षा की और दुंदुभी बजाये। युधिष्ठिर ने उनके शव की अन्त्येष्टि क्रिया की।


title: पंडित रविशंकर शुक्ल विश्वविद्यालय

text: पंडित रविशंकर शुक्ल विश्वविद्यालय भारत के छत्तीसगढ़ राज्य के रायपुर जिले में स्थित विश्वविद्यालय है। इसकी स्थापना १९६४ में हुई थी। इसका नामकरण अविभाजित मध्यप्रदेश के प्रथम मुख्यमंत्री पं॰ रविशंकर शुक्ल के नाम पर किया गया है। यह एक मई १९६४ को अस्तित्व में आया और १ जून १९६४ से ४६ संबद्ध महाविद्यालयों, ५ विश्वविद्यालय शिक्षण विभाग (यूटीडी) और ३४ हजार छात्रों के साथ काम करना शुरू किया। तत्कालीन सूचना एवं प्रसारण मंत्री श्रीमती इंदिरा गांधी ने २ जून १९६४ को विश्चविद्यालय के पांच स्नातकोत्तर विभागों का शुभारंभ किया।


title: पंडित रविशंकर शुक्ल विश्वविद्यालय

text: दुर्ग में दुर्ग विश्वविद्यालय के नाम से नए विश्वविद्यालय की स्थापना के साथ पं रविशंकर शुक्ल विश्वविद्यालय के कार्यक्षेत्र में पांच जिले-रायपुर, बलौदाबाजार-भाटापारा, धमतरी, महासमुंद और गरियाबंद के ४० सरकारी तथा ८४ गैर सरकारी कॉलेज शामिल रह गए हैं, इस तरह से संबद्ध महाविद्यालयों की संख्या घटकर १२४ रह गई है।


title: पंडित रविशंकर शुक्ल विश्वविद्यालय

text: पं रविशंकर शुक्ल विश्वविद्यालय के कुलचिह्न के मध्य भाग में रायपुर जिले में स्थित राजिम के विख्यात राजीवलोचन मंदिर का संपूर्ण शिखर है जो छत्तीसगढ़ (प्राचीन दक्षिण कोसल) की वैभवपूर्ण सांस्कृतिक धरोहर को द्योतित करता है।


title: पंडित रविशंकर शुक्ल विश्वविद्यालय

text: उगता हुआ सूर्य वेदांती विचारधारा की प्रजापति-विद्या तथा संवत्सर-विद्या के उत्कृष्ट ज्ञान का प्रतीक है। शिखर के दोनों ओर तरंगित रेखाओं का अंकन छत्तीसगढ़ की गंगा-महानदी (प्राचीन चित्रोत्पला) का प्रतीकात्मक चित्रण है।


title: पंडित रविशंकर शुक्ल विश्वविद्यालय

text: शिखर के निम्नार्ध भाग में बाईं और दाईं ओर अर्धवृत्ताकार रूप में फैली हुई गेहूं और धान की बालियां कृषि को छत्तीसगढ़वासियों के आर्थिक जीवन का आधार सिद्ध करती हैं तथा उनसे इस क्षेत्र की सभ्यता का ग्राम्य प्रकृति का होना प्रकट होता है। ये सभी प्रतीक एक बड़े वृत से घिरे हुए हैं, जो भूमंडल का चिन्ह है। इस वृत में विश्वविद्यालय का नाम नागरी और रोमन वर्णों में लिखा हुआ है, जो बाई से दाई ओर बढ़ता हुआ केंद्रीय वृत्त को चारों ओर से घेरे हुए है।


title: पंडित रविशंकर शुक्ल विश्वविद्यालय

text: बड़ा वृत पंखाकृति के कोनों वाले एक अर्धवृत्ताकार पादपीठ पर आधारित है। इस पादपीठ की अभिरचना हंस की प्रतीकात्मक अभिव्यक्ति है, जो भारतीय चिंतन में उत्कृष्ट ज्ञान के लिए प्रयुक्त होता है। इस पर विश्वविद्यालय की आदर्शोक्ति नागरी वर्णों में अभिलिखत है, जिसका चयन ऋग्वेद के अग्निसूक्त से किया गया है।


title: पंडित रविशंकर शुक्ल विश्वविद्यालय

text: यह उक्ति है “अग्ने नय सुपथा राये”, जिसका अनुवाद इस प्रकार है - “हे अग्नि! हमें अच्छे मार्ग से समृद्धि की ओर ले चलो।”


title: पंडित रविशंकर शुक्ल विश्वविद्यालय

text: पं रविशंकर शुक्ल विश्वविद्यालय का २१वां दीक्षांत समारोह २१ फरवरी २०१५ को आयोजित किया गया। समारोह में मुख्य अतिथि नेशनल रिसर्च प्रोफेसर, स्कूल अॉफ केमेस्ट्री, हैदराबाद विश्वविद्यालय प्रो. गोवर्धन मेहता थे। अध्यक्षता छत्तीसगढ़ के राज्यपाल बलरामजी दास टंडन ने की। समारोह में डॉक्टर ऑफ फिलासफी और वर्ष २०१३-१४ में प्रथम श्रेणी से उर्त्तीण प्रावीण्य सूची में शामिल छात्रों को स्वर्ण पदक प्रदान किया गया।


title: पालामऊ व्याघ्र आरक्षित वन

text: पलामू व्याघ्र आरक्षित वन झारखंड के छोटा नागपुर पठार के पलामू ज़िले में स्थित है। यह १९७४ में बाघ परियोजना के अंतर्गत गठित प्रथम ९ बाघ आरक्षों में से एक है। पलामू व्याघ्र आरक्ष १,०२६ वर्ग किलोमीटर क्षेत्र में फैला हुआ है, जिसमें पलामू वन्यजीव अभयारण्य का क्षेत्रफल 980 वर्ग किलोमीटर है। अभयारण्य के कोर क्षेत्र 226 वर्ग किलोमीटर को बेतला राष्ट्रीय उद्यान के रूप में अधिसूचित किया गया है। पलामू आरक्ष के मुख्य आकर्षणों में शामिल हैं बाघ, हाथी, तेंदुआ, गौर, सांभर और चीतल।


title: पालामऊ व्याघ्र आरक्षित वन

text: पलामू ऐतिहासिक दृष्टि से भी महत्वपूर्ण है। सन १८५७ की क्रांति में पलामू ने अहम भूमिका निभाई थी। चेरो राजाओं द्वारा निर्मित दो किलों के खंडहर पलामू व्याघ्र आरक्ष में विद्यमान हैं। पलामू में कई प्रकार के वन पाए जाते हैं, जैसे शुष्क मिश्रित वन, साल के वन और बांस के झुरमुट, जिनमें सैकड़ों वन्य जीव रहते हैं। पलामू के वन तीन नदियों के जलग्रहण क्षेत्र को सुरक्षा प्रदान करते हैं। ये नदियां हैं उत्तर कोयल औरंगा और बूढ़ा। २०० से अधिक गांव पलामू व्याघ्र आरक्ष पर आर्थिक दृष्टि से निर्भर हैं। इन गांवों की मुख्य आबादी जनजातीय है। इन गांवों में लगभग १,००,००० लोग रहते हैं। पलामू के खूबसूरत वन, घाटियां और पहाड़ियां तथा वहां के शानदार जीव-जंतु बड़ी संख्या में पर्यटकों को आकर्षित करते हैं।


title: पालामऊ व्याघ्र आरक्षित वन

text: पलामू में वैज्ञानिक संरक्षण प्रयासों का इतिहास काफी लंबा है। देश में बाघों की गणना पहली बार पलामू में ही सन १९३२ को हुई थी।


title: पालामऊ व्याघ्र आरक्षित वन

text: पलामू की प्रथम प्रबंध योजना (१९७४-७५ से १९७८-७९) भारतीय वन सेवा के श्री बी. एन. सिन्हा ने तैयार की। आप उस समय रांची कार्यालय में दक्षिणी अंचल के योजना अधिकारी के पद पर कार्य कर रहे थे।


title: पालामऊ व्याघ्र आरक्षित वन

text: इस योजना के प्रमुख उद्देश्य थे जल-स्रोतों का विकास, अवैध शिकार की रोकथाम, जंगल में मवेशियों की चराई नियंत्रित करना, अग्नि सुरक्षा प्रबंध और आरक्ष के लिए बेहतर संरचनात्मक सुविधाएं प्राप्त करना।


title: पालामऊ व्याघ्र आरक्षित वन

text: यह श्री आर. सी. सहाय, तत्कालीन क्षेत्र निदेशक, पलामू आरक्ष, द्वारा तैयार की गई। इसकी कालावधि १९८७-८८ से १९९६-९७ तक थी। इस योजना के उद्देश्यों में शामिल थे, वैज्ञानिक, आर्थिक, सांस्कृतिक एवं पारिस्थितिकीय संतुलन हेतु बाघ और अन्य वन्य जंतुओं और आरक्ष के पेड़-पौधों की उपयुक्त संख्या बनाए रखना। इस योजना के दौरान आरक्ष में चौमुखी प्रगति देखी गई। पानी के मामले में आरक्ष लगभग आत्मनिर्भर हो गया। कोर क्षेत्र में चराई और मानव-जनित आग को सफलतापूर्वक नियंत्रित किया गया। जहां भी खरपतवार हटाए गए, वहां साल और खैर का सफल पुनरुत्पादन हुआ। जंगली जानवरों की संख्या भी बढ़ी। पालतू पशुओं के टीकाकरण पर काफी ध्यान दिया गया, विशेषकर मुंह-खुर रोग के विरुद्ध। इसके कारण इस भयंकर बीमारी के कारण गौरों के मरने की घटनाएं नियंत्रित हुईं। शाकाहारी प्राणियों और बाघ की गणना नियमित रूप से होती रही।


title: पालामऊ व्याघ्र आरक्षित वन

text: पलामू के इस विविध जीव-समुदाय को सहारा देने के लिए वहां वास-स्थलों और पारिस्थितिक तंत्रों की पर्याप्त विविधता है।


title: पालामऊ व्याघ्र आरक्षित वन

text: भारत में पाए जानेवाले लगभग सभी बड़े स्तनधारी प्राणी, मसलन बाघ, हाथी, गौर, तेंदुआ, सोन कुत्ता, सांभर और तेंदुआ पलामू में विद्यमान हैं। कुल मिलाकर पलामू में स्तनधारियों की ४७ जातियां हैं। इनमें से कुछ प्रमुख स्तनधारियों के बारे में


title: पालामऊ व्याघ्र आरक्षित वन

text: पलामू जैसे किसी वन के सबसे आकर्षक एवं रंगबिरंगे निवासी पक्षी ही होते हैं। पलामू में १७४ प्रकार के पक्षी हैं। इनमें शामिल हैं डोगरा चील, शिकरा आदि शिकारी पक्षी, मोर, तीतर, लाल जंगली मुर्गी जैसे जमीन पर रहनेवाले पक्षी, छपका, उल्लू, चुगद आदि रात्रिचर पक्षी, जलमोर, बगुले आदि जलपक्षी। कुछ अन्य सुंदर पक्षियों में शामिल हैं दूधराज, धनेश, किलकिला और कोयल। कोयल झारखंड का प्रतीक पक्षी है।


title: पालामऊ व्याघ्र आरक्षित वन

text: महासागरों में जीवन का उद्भव होने के बाद पृथ्वी के स्थल भागों को आबाद करनेवाले प्रथम जीवों में सरीसृप हैं। इसमें उन्हें मदद मिली उनकी शुष्क शल्कदार चमड़ी, कड़े खोलवाले अंडे जिन्हें जलीय परिवेश में रखना आवश्यक न था और मजबूत पैरों से, जिनकी सहायता से वे जमीन पर चल सकते थे।


title: पालामऊ व्याघ्र आरक्षित वन

text: पक्षियों और स्तनधारियों के विकास के पश्चात सरीसृपों का पराभव शुरू हो गया। आज डायनोसोर जैसे विशालकाय सरीसृप विलुप्त हो चुके हैं। फिर भी पृथ्वी में ४,००० से अधिक प्रकार के सरीसृप पाए जाते हैं।


title: पालामऊ व्याघ्र आरक्षित वन

text: पलामू के प्रमुख सरीसृपों में शामिल है अजगर, जो पलामू के वनों का सबसे बड़ा सरीसृप है। वह लंबाई में १० मीटर से भी अधिक हो सकता है। वह एक विषहीन सर्प है जो अपने शिकारों को कुंडलियों में भींचकर उनका दम घोंटकर मारता है। अजगर सामान्यतः चूहे आदि छोटे प्राणियों का शिकार करता है, परंतु वह चीतलों के छौने, सूअरों के बच्चे आदि बड़े प्राणियों को मारने में भी सक्षम है।


title: पालामऊ व्याघ्र आरक्षित वन

text: पलामू में कई प्रकार की छिपकलियां भी पाई जाती हैं, जिनमें से सबसे बड़ी गोह है जो मरे हुए जानवरों का अवशेष भी खाती है और खुद भी छोटे जीवों का शिकार करती है।


title: पालामऊ व्याघ्र आरक्षित वन

text: पेड़-पौधों की दृष्टि से पलामू अत्यंत समृद्ध है। यहां लगभग ९७० प्रकार के पेड़-पौधे हैं, जिनमें शामिल हैं १३९ जड़ी-बूटियां। पलामू के प्रमुख वनस्पतियों में शामिल हैं साल, पलाश, महुआ, आम, आंवला और बांस। बांस हाथी और गौर समेत अनेक तृणभक्षियों का मुख्य आहार है।


title: पालामऊ व्याघ्र आरक्षित वन

text: साल झारखंड राज्य का प्रतीक वृक्ष है। झारखंड राज्य का प्रतीक पुष्प पलाश है। पलाश गर्मियों में फूलता है और तब उसके बड़े आकार के लाल फूलों से सारा जंगल लाल हो उठता है, मानो जंगल में आग लग गई हो। इसीलिए पलाश को जंगल की ज्वाला के नाम से भी जाना जाता है। उसके अन्य नाम हैं टेसू और ढाक।


title: पालामऊ व्याघ्र आरक्षित वन

text: पहाड़ियों की खुली चोटियों में और पहाड़ों के दक्षिण और पश्चिम भागों में जहां कम बारिश होती है, ऐसे पेड़-पौधे पाए जाते हैं जो शुष्क जलवायु को बर्दाश्त कर सकते हैं। मैदानों में बेल वृक्ष के वन हैं। इन वनों में अन्य प्रकार के वृक्ष कम ही होते हैं। यह झूम खेती के कारण है। इन मिश्रित वनों में साल के पेड़ लगभग नहीं होते। चूंकि पेड़ों की डालें बार-बार काटी जाती हैं और अति चराई और आग का खतरा बराबर बना रहता है, इसलिए पेड़ बौने और मुड़े-तुड़े होते हैं और उनकी ऊंचाई ६-७ मीटर से अधिक नहीं होती।


title: पालामऊ व्याघ्र आरक्षित वन

text: मैदानों, नीची पहाड़ियों और पहाड़ों के पूर्वी और उत्तरी भागों में मिलते हैं। यद्यपि इन वनों में साल वृक्ष का आधिपत्य है, फिर भी वृक्ष २५ मीटर से अधिक ऊंचाई नहीं प्राप्त करते।


title: पालामऊ व्याघ्र आरक्षित वन

text: पहाड़ों की निचली ढलानों, विशेषकर कोयल नदी के दक्षिण में स्थित बरेसांद वनखंड की घाटियों में मिलते हैं। इन वनों में साल अच्छी तरह बढ़ता है और ३५ मीटर से अधिक ऊंचा होता है। इन वनों के बीच में जगह-जगह खाली स्थान नजर आते हैं। यहां पहले खेत हुआ करते थे।


title: पालामऊ व्याघ्र आरक्षित वन

text: नेत्रहाट पठार में १,००० मीटर की ऊंचाई पर मिलता है। यहां केवल साल वृक्षों के विस्तृत वन हैं। यह वन मूल वन के काटे जाने के बाद उग आया वन है।


title: पालामऊ व्याघ्र आरक्षित वन

text: इस प्रकार के वन घाटियों के निचले भागों और बड़ी नदियों के मोड़ों के पासवाले समतल इलाकों में मिलते हैं। यहां सब मिट्टी में अतिरिक्त नमी रहती है जो गर्मियों के दिनों भी बनी रहती है। यहां वृक्षों की घटा पूर्ण होती है इसलिए जमीन तक अधिक रोशनी नहीं पहुंचती, जिससे जमीन पर घास कम होती है।


title: सुरेश ओबेरॉय

text: सुरेश ओबेरॉय हिन्दी फ़िल्मों के एक अभिनेता हैं। इनका जन्म 17 दिसम्बर 1946 को ब्रिटिश भारत के क्वेटा (वर्तमान पाकिस्तान में) में 'विशाल कुमर ओबेरॉय' नामसे एक हिन्दू खत्री परिवार में हुआ| भारत के विभाजन के बाद पिता आनंद सरूप ओबेरॉय व माता करतार देवी के साथ अमृतसर से होते हैदराबाद पहुंचे|


title: सुरेश ओबेरॉय

text: हिंदी फिल्म जगत में इन्होने चरित्र अभिनेता के रूप में अपनी पहचान बनाई है| इसका उदहारण फिल्म मिर्च मसाला में दिया, जिसपर इन्हें सन 1987 का राष्ट्रीय फिल्म पुरस्कार अंतर्गत सर्वश्रेष्ठ सहायक अभिनेता पुरस्कार दिया गया|


title: सुरेश ओबेरॉय

text: ये रूमानी एवं दार्शनिक कविता (शायरी, उर्दू में) का पठन व लेखन में भी रुचि रखते है| यदि आप इनसे किसी पंक्ति कहने में चूके तो उसे सुधार, उसके लेखक का नाम भी बता देते है| फिल्म "यादों का मौसम" का गीत "दिल में फिर तेरी यादों का मौसम" में गायिका अनुराधा पौडवाल के साथ कुछ पंक्तियाँ सुनाकर इसका परिचय दिया है|


title: सुरेश ओबेरॉय

text: इसके अतिरिक्त मधुर व स्पष्ट स्वर के कारण ये कुछ एक कार्यक्रम व फिल्मों में सूत्रधार का भूमिका निभाये है| फ़िल्म अशोका (2001) के ये सूत्रधार थे| ज़ी टीवी कार्यक्रम 'जीना इसी का नाम है' के संचालक भी थे|


title: भ्रांतिमान अलंकार

text: जब एक जैसे दिखाई देने के कारण एक वस्तु को दूसरी वस्तु मान लिया जाता है या समानता के कारण किसी दूसरी वस्तु का भ्रम होता है तब इसे भ्रांतिमान अलंकार कहते हैं


title: भ्रांतिमान अलंकार

text: उपरोक्त पंक्तियों में नाक में तोते का और दन्त पंक्ति में अनार के दाने का भ्रम हुआ है, इसीलिए यहाँ भ्रान्तिमान अलंकार है।


title: अबु बक्र अल-बगदादी

text: अबू बक्र अल बग़दादी इराकी आतंकवादी और 2014 से इस्लामिक स्टेट ऑफ इराक एंड द लेवेंट (आईएसआईएल) का नेता था जब तक उसकी मौत नहीं हो गई। बग़दादी का जन्म १९७१ में ईराक़ के सामर्रा नगर में हुआ।


title: अबु बक्र अल-बगदादी

text: अली बदरी सामर्राई, अबू दुआ, डाक्टर इब्राहीम, अल कर्रार और अबू बक्र अलबग़दादी आदि कई इसके उपनाम हैं। यह पीएचडी हैं। इसके पिता का नाम अलबू बदरी हैं जो सलफ़ी तकफ़ीरी विचारधारा को मानते हैं। अबू बक्र बग़दादी की शुरुवात धर्म के प्रचार साथ ही प्रशिक्षण से हुआ। लेकिन जेहादी विचारधारा की ओर अधिक झुकाव


title: अबु बक्र अल-बगदादी

text: रखने के कारण वह इराक़ के दियाला और सामर्रा में जेहादी पृष्ठिभूमि के केन्द्रों में से एक केन्द्र के रूप में ऊभरा।


title: अबु बक्र अल-बगदादी

text: माना जाता है, अल बगदादी सामर्रा के निकट इराक में 1971 में पैदा हुआ हैं। उसने बगदाद के इस्लामी विज्ञान विश्वविद्यालय से इस्लामी विज्ञान में मास्टर की डिग्री और पीएचडी अर्जित किया। जेहादी वेबसाइटों का दावा है कि वह प्रतिष्ठित परिवार का पढ़ा-लिखा इमाम है। वह 2003 में इराक में अमेरिकी घुसपैठ के बाद बागी गुटों के साथ अमेरिकी फौज से लड़ा था। वह पकड़ा भी गया और 2005-09 के दौरान उसे दह्निणी इराक में मेरिका के बनाए जेल कैंप बुका में रखा गया था। और 2010 में इराक के अलकायदा का नेता बन गया।


title: अबु बक्र अल-बगदादी

text: कुछ समाचार पत्रों के मुताबिक दुनिया का खतरनाक आतंकी संगठन इस्लामिक स्टेट (आइएस) के मुख्या अर्थात प्रमुख अबू बक्र अल बगदादी के मारे जाने की कई ख़बरें छापी है। सर्वप्रथम आतंकी संगठन से जुड़े अमाक न्यूज एजेंसी ने दावा किया है कि सीरिया में अमेरिकी नेतृत्व वाले गठबंधन के हवाई हमले में उसकी मौत हो गई है हालांकि इससे पहले भी इनके मारे जाने ख़बरें प्रकाशित हुई थी लेकिन उन्हें अफवाहें ही बताया गया था। इससे पहले इसी साल १८ मार्च २०१६ को भी ऐसी कई ख़बरें आई थी की बगदादी की मौत हो चुकी है।


title: अबु बक्र अल-बगदादी

text: इनके अलावा तुर्की और ईरान की मीडिया ने भी उसकी मौत का दावा ठोका है। लेकिन अभी तक पूर्ण रूप से पुष्टि नहीं हुआ है कि वास्तव में अबु बक्र अल बगदादी मारा गया कि नहीं।


title: ऑटो रिक्शा

text: ऑटो रिक्शा (रिक्शा, ऑटो, टुकटुक) भारत एवम दक्षिण एशिया में शहरी एवं ग्रामीण परिवहन का एक तीन चक्कों वाला साधन हैं।


title: विश्व मलेरिया दिवस

text: विश्व मलेरिया दिवस प्रत्येक वर्ष 25 अप्रैल को मनाया जाता है यह दिन इस बात के लिए भी पहचाना जाता है कि मलेरिया के नियंत्रण हेतु किस प्रकार के वैश्विक प्रयास किए जा रहे हैं। मच्छरों के कारण फैलने वाली इस बीमारी में हर साल कई लाख लोग जान गवाँ देते हैं। 'प्रोटोजुअन प्लाज्‍मोडियम' नामक कीटाणु मादा एनोफिलीज मच्छर के माध्यम से फैलते है।पूरे विश्व की 3.3 अरब जनसंख्या में लगभग 106 से देश हैं जिनमें मलेरिया का खतरा है वर्ष 2012 में मलेरिया के कारण लगभग 6,27,000 मृत्यु हुई जिनमें से अधिकतर अफ्रीकी, एशियाई, लैटिन अमेरिकी बच्चे शामिल है इसका प्रभाव कुछ हद तक मध्य पूर्व तथा कुछ यूरोप के भागों में भी हुआ। विश्व मलेरिया दिवस उन 8 आधिकारिक वैश्विक सामुदायिक स्वास्थ्य अभियानों में से एक हैं जिसे [विश्व स्वास्थ्य संगठन] द्वारा चिन्हित किया गया है इनमें से विश्व स्वास्थ्य दिवस, विश्व रक्तदाता दिवस, विश्व टीकाकरण सप्ताह, विश्व तपेदिक दिवस, विश्व तंबाकू निषेध दिवस, विश्व हेपेटाइटिस दिवस एवं विश्व एड्स दिवस हैं।


title: विश्व मलेरिया दिवस

text: विश्व मलेरिया दिवस की स्थापना मई 2007 में 60 वे विश्व स्वास्थ्य सभा के सत्र के दौरान की गई।विश्व मलेरिया दिवस की स्थापना से पूर्व 25 अप्रैल सन 2001 से मनाए जाने वाले अफ्रीका मलेरिया दिवस के एक वर्ष पश्चात ऐतिहासिक अबुजा घोषणा में 44 मलेरिया ग्रसित देशों ने अफ्रीकी शिखर सम्मेलन के दौरान हस्ताक्षर किए


title: घिरनी

text: घिरनी (Pulleys) एक गोल रम्भ है, जिससे मशीन की शक्ति को एक स्थान से दूसरे स्थान तक ले जाया जाता है। यदि किसी खराद ) को इंजन से चलाना है, तो इंजन की घिरनी और खराद की घिरनी पर पट्टा चढ़ाकर इंजन की शक्ति से खराद को चलाते हैं। घिरनी के व्यास से ही मशीनों की गति को कम या ज्यादा किया जा सकता है। मशीनों की शक्ति को बिना किसी हानि के तो दाँतोंवाले चक्रों (गीयर) से ही एक स्थान से दूसरे स्थान पर ले जाया जा सकता है, परन्तु जहाँ इन स्थानों में दूरी अधिक हो वहाँ इन चक्रों का उपयोग नहीं हो सकता। इन्हीं स्थानों पर घिरनियों का उपयोग होता है। इनपर चमड़े के पट्टों या रस्सों को चढ़ाकर एक घिरनी से दूसरी घिरनी को शक्ति दी जाती है। घिरनी केवल बल की दिशा में परिवर्तन करती है, बल के परिमाण में नहीं। (इसका यांत्रिक लाभ १ या १ से कम होगा)।


title: घिरनी

text: यदि इंजन से किसी दूसरी मशीन को चलाया जा रहा है, तो इंजन की घिरनी चलानेवाली घिरनी कहलाएगी और मशीन की घिरनी चलनेवाली घिरनी होगी। घिरनियाँ प्राय: ढालवाँ लोहे की होती हैं, जिनमें बीच का भाग घिरनी के हाल से बाजुओं द्वारा जुड़ा होता है। ये बाजू संख्या में चार से लेकर छ: तक होते हैं। घिरनी के बीचवाले भाग के छेद में धुरी को डालकर कस दिया जाता है। घिरनी के हर भाग की नाप ऐसी रखी जाती है कि वह उसपर पड़नेवाले हर बल को सहन कर सके। घिरनी के हाल की चौड़ाई पट्टे की चौड़ाई से कुछ ही ज्यादा रखी जाती है। इसके हाल पर दो प्रकर के बल होंगे, एक तो पट्टे के खिंचाव के कारण और दूसरा इसके घूमने के कारण। यह देखा गया है कि एक वर्ग इंच परिच्छेद के हाल की घिरनी की गति 100 फुट प्रति सेकंड से अधिक होनी चाहिए। इसलिये ढलवाँ लोहे की घिरनी को इस गति से अधिक तेज नहीं चलाया जाता। जहाँ अधिक गति की आवश्यकता होती है वहाँ कच्चे और ढलवाँ लोहे को मिलाकर घिरनी बनाई जाती है। इसका ध्यान रहे कि अधिक गति से चलनेवाली घिरनियों को ढाला नहीं जाता, बल्कि इसके विभिन्न भागों को अलग बनाकर पेचों द्वारा जोड़ा जाता है। इस प्रकार की घिरनी का भार भी प्राय: अधिक नहीं होता और न उसके टूटने का इतना डर रहता है।


title: घिरनी

text: घिरनी बनाने में इसका भी ध्यान रखा जाता है कि उसका आकर्षणकेन्द्र ठीक बीच में हो। यदि ऐसा न हुआ तो धुरी के घूमते ही उसमें थरथराहट पैदा होगी और धुरी को तोलन खराब हो जायगा। इसलिये घिरनी को धुरी पर चढ़ाकर इसका तोलन जाँच लिया जाता है। इसको जाँचने के लिये धुरी को दोनों किनारों से आधारों पर रख दिया जाता है। यदि धुरी हर स्थान पर रुकी रहे और घूमे नहीं, तो इसका तोलन ठीक होगा और अगर यह किसी ओर घूम जाय तो इससे पता चलेगा कि घिरनी एक ओर से भारी है। घिरनी जिस ओर भारी होती है उसके दूसरी ओर उतना ही वजन बाँधकर इसका तोलन ठीक कर लिया जाता है।


title: घिरनी

text: यह घिरनी अलग अलग व्यास की दो या उससे ज्यादा घिरनियों को मिलाकर बनाई जाती है। पद घिरनी को एक ही भाग में ढाला जाता है। इनका उपयोग उसी स्थान पर होता है जहाँ चलाने और चलनेवाली दोनों घिरनियाँ हों और चलनेवाली मशीन की गति को बदलने की भी आवश्यकता हो। इन घिरनियों को इस प्रकार लगाया जाता है कि एक घिरनी की छोटी घिरनी दूसरे की बड़ी घिरनी के सामने हो। इससे पट्टे को एक पद से दूसरे पद पर बदलने से पट्टे की लंबाई में कोई अन्तर नहीं आता, इसलिये पट्टे को घिरनी पर चढ़ाने से पहले उसकी लंबाई दोनों घिरनियों के व्यासों का लेकर निकाल ली जाती है। घिरनी पर जो पट्टा चढ़ाया जाता है, उससे चलनेवाली मशीन की दिशा भी बदली जाती है। इससे लिये यदि पट्टे के दोनों बाजू समांतर हैं, तो चलनेवाली घिरनी के घूमने की दिशा वही होगी जो चलानेवाली घिरनी की है। अगर इस दिशा को बदलना है, तो पट्टे के बाजुओं को एक दूसरे पर चढ़ाकर घिरनी पर चढ़ाया जाता है।


title: घिरनी

text: यह घिरनी प्राय: छोटे आकार की होती है और पट्टे का तनाव ठीक बनाए रखने के काम आती है। इसकी धुरी पर एक स्कन्द लगाकर पट्टे पर छोड़ दिया जाता है और स्कन्द के बल के कारण यह घिरनी पट्टे का दबाए रखती है। चलते चलते यदि पट्टे का तनाव कम हो जाए, तो स्कन्द के दबाव के कारण सवार घिरनी पट्टे पर और दब जाती है, जिससे तनाव में कमी नहीं हो पाती। इसलिये सवार घिरनी लगभग हर पट्टे पर लगाई जाती है।


title: घिरनी

text: ये दोनों घिरनियाँ पास पास चलानेवाली धुरियाँ पर लगाई जाती हैं और इन दोनों का व्यास बराबर होता है। इनमें पहली घिरनी धुरी पर कसी हुई होती है और मशीनों के चलाने के काम आती है। दूसरी ढीली घिरनी न तो धुरी के घूमने से घूमती है और न इसके घूमने से धुरी घूमती है। ढीली घिरनी लगाने का मतलब केवल यह होता है कि जब चलनेवाली घिरनी से पट्टे को ढीली घिरनी पर लाया जाता है तो धुरी तो घूमती रहती है, मगर कसी हुई चलनेवाली मशीन रुक जाती है। इसलिये जो मशीन इस धुरी से चलाई जा रही हो, वह बिना धुरी के रोके हुए रोकी जा सकती है। जब इस मशीन को फिर चलाना हो तो पट्टे को स्थिर घिरनी पर ले आया जाता है।


title: घिरनी

text: इन घिरनियों का आकार V की शक्ल का होता है और ये वहाँ काम आती हैं जहाँ रस्सों को शक्ति ले जाने के काम में लाया जाता है। कुछ स्थानों पर शक्ति इतनी ज्यादा होती है कि उसे चमड़े के पट्टों से नहीं ले जाया जा सकता। इसलिये कई कई रस्सों को मिलाकर इस प्रकार की घिरनियों पर चढ़ा दिया जाता है। ये रस्से सूत के भी होते हैं और लोहे के तारों के भी। दूसरा लाभ इन रस्सों से यह होता है कि चलते समय ये घिरनियों पर उतना नहीं फिसलते जितना चमड़े का पट्टा फिसलता है। इससे शक्ति की हानि नहीं होती।


title: घिरनी

text: यदि चलने और चलानेवाली धुरियाँ समांतर नहीं है, तो पट्टा घिरनियों पर से फिसल जाएगा। इसको रोकने के लिये मार्ग घिरनी का उपयोग होता है। इस घिरनी को इस प्रकार लगाया जाता है कि चलानेवाली घिरनी और मार्ग घिरनी की धुरियाँ एक समतल में हों और मार्ग घिरनी तथा चलनेवाली घिरनी की धुरी एक समतल में हो। इससे घिरनियों पर चढ़ा हुआ पट्टा नहीं उतरेगा।


title: हमराज़ (1967 फ़िल्म)

text: हमराज़ 1967 में प्रदर्शित व बी॰ आर॰ चोपड़ा द्वारा निर्देशित रहस्यमयी रोमांचक हिन्दी फ़िल्म है। इसमे सुनील दत्त, राज कुमार, विमी, मुमताज़ और बलराज साहनी जैसे सरीखे कलाकार मुख्य भूमिका में हैं। फिल्म का संगीत रवि का है और गीतकार साहिर लुधियानवी है।


title: हमराज़ (1967 फ़िल्म)

text: कुमार (सुनील दत्त) बम्बई में एक प्रसिद्ध मंच अभिनेता हैं, जो अपनी साथी शबनम (मुमताज़) के साथ नाटक करता है। दार्जिलिंग की यात्रा के दौरान, वहाँ उसकी मुलाक़ात मीना (विमी) से हुई और वह उससे प्यार करने लगता है। मीना अमीर सैन्य ठेकेदार वर्मा (मनमोहन कृष्ण) की एकमात्र बेटी है। इसके तुरंत बाद, कुमार और मीना शादी कर लेते हैं और बम्बई लौटते हैं। चार साल बाद, मीना के पिता उसे कुछ बताने के बाद गुजर गए।


title: हमराज़ (1967 फ़िल्म)

text: जल्द ही, कुमार ने ध्यान किया कि मीना उसके साथ मंच पर नहीं जाती है, और खुद बीमार होने के बहाने रहती है। उसे सुराग मिलते हैं जो इस बात की ओर इशारा करते हैं कि वह किसी और से मिल रही है। संदिग्ध, कुमार पुणे जाने का बहाना बनाता है, और इसके बजाय दाढ़ी लगाकर एस॰ एन सिन्हा के नाम से जाता है। वह एक होटल में कमरा लेता है। उस रात, वह अपने घर लौटता है और उसे दरवाजा खुला मिलता है। इससे पहले कि वह कुछ भी जाँच सके, वह बंदूक की गोली की आवाज सुनता है। कुमार कमरे में दौड़ता है और मीना को मृत पाता है। उसकी छाती में गोली मार दी जाती है।


title: हमराज़ (1967 फ़िल्म)

text: उत्तेजित होकर, वह पुलिस स्टेशन में फोन करने का फैसला करता है। लेकिन उसे लगता है कि वह हत्या का आरोपी बन जाएगा क्योंकि उसके अँगुली के निशान बंदूक पर हैं, वह भेष बदला हुआ है, और वह मृत शरीर के बगल में है। कुमार इसके बजाय होटल लौटता है। मामला इंस्पेक्टर अशोक (बलराज साहनी) को सौंपा जाता है, और अगले दिन, जब कुमार बम्बई "लौटता" है, अशोक देखता है कि कुमार जानता है कि शरीर किस कमरे में है, बिना किसी के द्वारा बताए।


title: हमराज़ (1967 फ़िल्म)

text: जल्द ही, अधिक सुराग मिलते हैं जो कुमार को हत्यारे के रूप में इंगित करते हैं। जल्दबाजी में कुमार इंस्पेक्टर अशोक के बढ़ते संदेह से भागने का फैसला करता है। उसके दोस्त, वकील जगमोहन (इफ़्तेख़ार) कहते हैं कि अब उसे निश्चित रूप से मीना के हत्यारे के रूप में आरोपी बनाया जाएगा। निराशा होकर वह अपने घर से संदिग्ध हत्यारे के बारे में एक सुराग पाता है - एक होटल के कमरे की संख्या। कुमार पकड़े जाने से पहले मामले को साफ़ करने के आखिरी प्रयास के रूप में कमरे में जाता है। वहाँ, वह कैप्टन राजेश (राज कुमार) से मिलता है जो उसे बताता है कि उनमें से कोई भी असली हत्यारा नहीं है। वह कुमार से कहता है कि वह अपनी पत्नी का पहला पति है और उसे देश की सीमा पर शहीद हुआ माना जाता था।


title: हमराज़ (1967 फ़िल्म)

text: कैप्टन राजेश कुमार को बताता है कि जो भी हत्यारा है, वह उसके बच्ची सारिका द्वारा देखा गया था क्योंकि वह उस कमरे में मौजूद थी जहां मीना की हत्या हुई थी। जब मां और बेटी दोनों खेल रहे थे, तो उनकी गतिविधियों को वीडियो कैमरे द्वारा रिकॉर्ड किया जा रहा था। साथ में, वे लड़की को खोजने की कोशिश करते हैं, अंततः उसे ऊटी में पाते हैं। जल्द ही, दोनों को ऊटी पुलिस की मदद से अशोक द्वारा गिरफ्तार किया जाता है। कुमार अपने मामले की व्याख्या करता है, और वे सारिका को खोजने की कोशिश करते हैं। वह तेजपाल (मदन पुरी) नामक एक आदमी के घर पर है, जो वहाँ से भागने की कोशिश करता है। शबनम और जगमोहन उस रात की वीडियोटेप के साथ आते हैं जब मीना की हत्या कर दी गई थी। यह पता चला है कि तेजपाल हत्यारा है, लेकिन वह जल्दी सारिका को बंधक बनाता है और उसे मारने की धमकी देता है अगर उसे रोकने की कोशिश की गई।


title: हमराज़ (1967 फ़िल्म)

text: कैप्टन राजेश तेजपाल से सारिका को बचाने के लिए प्रबंधन करता है, लेकिन बाद में उसे दो बार गोली मार दी जाती है। अब हमला करने के लिए स्वतंत्र, अशोक अपनी बंदूक निकालता है और तेजपाल को गोली मारता है, और कुमार कैप्टन राजेश के पास जाता है। अशोक द्वारा तेजपाल की हत्या हो जाती है और सारिका सुरक्षित है। कैप्टन राजेश की मौत हो जाती है, और फिल्म के अंत में, कुमार शबनम से कहता है कि वह काम नहीं कर सकता - मीना उसकी एकमात्र प्रेरणा थी। शबनम ने उसे सारिका को मीना की सीट में बैठा दिखाया, और उसने शबनम को गले लगा लिया।


title: टिहरी विधानसभा निर्वाचन क्षेत्र, उत्तराखण्ड

text: टिहरी विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। टिहरी गढ़वाल जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 71,981 मतदाता थे।


title: किशनगंगा नदी

text: किशनगंगा नदी जम्मू व कश्मीर राज्य के सोनमर्ग शहर के पास स्थित किशनसर झील (कृष्णसर झील) से शुरू होती है और उत्तर को चलती है जहाँ बदोआब गाँव के पास द्रास से आने वाली एक उपनदी इसमें मिल जाती है। फिर यह कुछ दूर तक नियंत्रण रेखा के साथ-साथ चलकर गुरेज़ के पास पाक-अधिकृत कश्मीर के गिलगित-बल्तिस्तान क्षेत्र में दाख़िल हो जाती है। वहाँ से पश्चिम की तरफ़ बहकर यह मुज़्ज़फ़राबाद के उत्तर में झेलम नदी में जा मिलती है। इसके कुल २४५ किमी के मार्ग में से ५० किमी भारतीय नियंत्रण वाले इलाक़े में आता है और शेष १९५ किमी पाक-अधिकृत कश्मीर में।


title: किशनगंगा नदी

text: किशनगंगा वादी, जिसे पाकिस्तान नीलम वादी कहता है, एक २५० किमी लम्बी हरी-भरी हिमालय की गोद में स्थित तंग घाटी है। यह मुज़्ज़फ़राबाद से होकर अठमुक़ाम तक जाती है। यहाँ हिन्दू व बौद्ध धर्मों का ऐतिहासिक शिक्षा संस्थान, शारदा पीठ, स्थित है। यह पूर्व क्षेत्र सरस्वती देवी से सम्बंधित माना जाता था और इसे पुराने ज़माने में 'शारदादेश' भी कहा जाता था।


title: किशनगंगा नदी

text: नीलम वादी में प्रवेश करने के दो रास्ते हैं। एक तो मुज़्ज़फ़राबाद से आता है और दूसरा ख़ैबर-पख़्तूनख़्वा के मानसेहरा ज़िले के काग़ान शहर से।


title: नालन्दा खुला विश्वविद्यालय

text: नालन्दा खुला विश्वविद्यालय बिहार के पटना में स्थित एक खुला विश्वविद्यालय है। बिहार का यह एकमात्र विश्वविद्यालय है जो दूरस्थ एवं मुक्त शिक्षा प्रदान करता है। इसकी स्थापना १९८७ में हुई थी।


title: अयान मुखर्जी

text: अयान मुखर्जी लखनऊ, उत्तर प्रदेश में जन्में भारतीय फ़िल्म निर्देशक और अभिनेता हैं जिन्होंने अपना निर्देशकीय प्रवेश २६ वर्ष की आयु में करण जोहर के साथ 2009 की बॉलीवुड फ़िल्म "वेक अप सिड" में किया जो टिकट खिड़की पर दर्शकों द्वारा खुब सराही गई।


title: अयान मुखर्जी

text: मुखर्जी बंगाली फ़िल्म अभिनेता देब मुखर्जी के पुत्र हैं। उनके दादा सशाधर मुखर्जी फ़िल्म निर्माता थे जिन्होंने मुम्बई में फ़िल्मालाया स्टूडियो स्थापित किया और "दिल देके देखो" (1959), "लव इन शिमला" (1960), "एक मुसाफ़िर एक हसीना" (1962) और "लीडर" (1964) जैसी फ़िल्में दी। यह स्टूडियो अब परिवार के अन्य सदस्यों द्वारा संचालित किया जाता है। वो जॉय मुखर्जी के भतिजे हैं और काजोल तथा तनीषा मुखर्जी के चचेरे भाई हैं और रानी मुखर्जी के भी दूर के चचेरे भाई हैं।


title: अयान मुखर्जी

text: मुखर्जी ने अपना कार्य 2004 की फ़िल्म स्वदेश में अपने रिस्तेदार आशुतोष गोवरिकर के सहायक के रूप में आरम्भ किया और उसके पश्चात कभी अलविदा ना कहना में जोहर के साथ कार्य किया। फ़िल्मों से एक लघु अवकाश लेने के पश्चात, मुखर्जी ने "वेक अप सिड" की पटकथा लिखी और यह जोहर को दी, जिन्होंने इस पर फ़िल्म बनाने का निर्णय किया। रणबीर कपूर और कोंकणा सेन शर्मा अभिनीत यह फ़िल्म सफल रही। मुखर्जी की अगली फ़िल्म "ये जवानी है दीवानी" है जो पुनः करण जोहर के धर्मा प्रोडक्शन बैनर तले बनी और रणबीर कपूर तथा दीपिका पादुकोण इसमें मुख्य भूमिका में हैं। इस फ़िल्म को टिकट खिड़की पर भारी ससफलता मिली। फ़िल्म ने सात दिन में सौ करोड़ का आँकड़ा पार कर लिया।


title: एस॰ पी॰ बालसुब्रमण्यम

text: श्रीपति पण्डितराध्युल बालसुब्रमण्यम (तेलुगु: శ్రీపతి పండితారాధ్యుల బాలసుబ్రహ్మణ్యం ; अंग्रेज़ी: S. P. Balasubrahmanyam; 4 जून 1946 - 25 सितंबर 2020) एक भारतीय पार्श्वगायक, अभिनेता, संगीत निर्देशक, गायक और फ़िल्म निर्माता थे। उन्हें कभी-कभी एसपीबी अथवा बालु के नाम से भी जाना जाता है। उन्होंने छः बार सर्वश्रेष्ठ पार्श्वगायक के लिए राष्ट्रीय फ़िल्म पुरस्कार और आन्ध्र प्रदेश सरकार द्वारा २५ बार तेलुगू सिनेमा में नन्दी पुरस्कार भी जीता। उनका निधन 25 सितंबर 2020 को हुआ।


title: मंडी विधानसभा निर्वाचन क्षेत्र, हिमाचल प्रदेश

text: मंडी विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। मंडी जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 64,881 मतदाता थे।


title: रैप

text: रैप एक गायन शैली है जिसमें गाने को चाल के साथ कविता जैसा गाते हैं। इस प्रकार से गाए गए गीतों को रैप कहा जाता है। रैप गायकों को रैपर भी कहा जाता है। रैप


title: रैप

text: संगीत की एक शैली है। जिसे धुन,कविताओ,शब्दो ऑर अपने भावो के द्वारा पिरो कर गाने के रूप मे व्यक्त किया जाता है इसके मुख्य घटक है योजना,लय ताल ऑर राग। रैप संगीत के जनक african


title: रैप

text: अफ्रीकी की गायकों द्वारा शुरु की गई पाश्चात्य संगीत में इस शैली को लोकप्रिय करने में श्वेत गायक एमिनेम का नाम भी प्रमुखता से लिया जाता है। भारतीय भाषाओं में भी अब ये शैली खासी लोकप्रिय हो चली है। रैप गायक बोहेमिया काफी प्रसिद्ध हैं, इमरान खान, अजीत देशमुख,बोहेमीआ ,बादशाह,जफर शाह,रफतार,एम सी अल्ताफ,ऐमीबे बन्टाई, और खासकर डिवाइन, मिस्टर सुरीला,कामभारी,एमसी स्टेन,नावेद शेख,ध्रुव दत्त शर्मा शिवपुरी जैसे गायक की लोकप्रिय हो रहे हैं।


title: रैप

text: हालाँकि यह भी कहा जाता है रैपर बोहेमिया बॉलीवुड में कई दशक पहले अक्षय कुमार के साथ चांदनी चौक टू चाइना गाना इसी शैली में गाया था।


title: कौशी समाकल प्रमेय

text: गणित में, ऑगस्टिन लुइस कौशी के नाम से नामकरण किया गया सम्मिश्र विश्लेषण कौशी समाकल प्रमेय (इसे "कौशी-गूर्सा प्रमेय" के नाम से भी जानते हैं) (), सम्मिश्र समतल में होलोमार्फिक फलन के लिए रेखा समाकल के बारे में एक महत्वपूर्ण कथन है। वस्तुतः, इस कथन के अनुसार यदि दो अलग-अलग पथ दो बिन्दुओं को जोड़ते हैं और जो इन दोनों पथों के मध्य सर्वत्र होलोमार्फिक फलन है, तब इस फलन के दोनों पथ समाकल समान होगें।


title: कौशी समाकल प्रमेय

text: यह प्रमेय प्रायः निम्नानुसार विवृत पथों के लिए सूत्रबद्ध है: माना "U", "C" का एक विवृत समुच्चय है जो एकशः सम्बद्ध है, माना "f" : "U" → C एक होलोमार्फिक फलन और माना formula_1, "U" में एक चापकलनीय पथ है जिसका प्रारम्भ बिन्दु और अंत्य बिंदु समान हैं। तब


title: कौशी समाकल प्रमेय

text: जैसा गूर्सा ने प्रदर्शित किया कि में कौशी समाकल प्रमेय को केवल यह मानकर सिद्ध किया जा सकता है कि "U" में "f" '("z") का सम्मिश्र अवकल सर्वत्र विद्यमान है। यह सार्थक है क्योंकि इन फलनों से कौशी समाकल सूत्र सिद्ध किया जा सकता है और इससे परिणाम निकलता है कि ये फलन वास्तव में अनंततः अवकलनीय है।


title: कौशी समाकल प्रमेय

text: यह शर्त कि "U" एकशः सम्बद्ध है का मतलब यह है कि "U" में कोई विवर नहीं नहीं है अथवा समस्थेयता व्यंजक में, "U" का मूलभूत समूह trivial है; प्रत्येक विवृत चकती formula_3 इसका एक उदाहरण है। यह महत्वपूर्ण है; माना


title: कौशी समाकल प्रमेय

text: शून्यतर है; कौशी समाकल प्रमेय यहाँ तक लागू नहीं है चूँकि formula_6 पर formula_7 परिभाषित नहीं है (और निश्चित ही होलोमार्फिक नहीं है)।


title: कौशी समाकल प्रमेय

text: इस प्रमेय का एक महत्वपूर्ण परिणाम यह है कि एकशः सम्बद्ध प्रांत पर होलोमार्फिक फलन के पथ समाकलन की गणना वास्तविक कलन के मूलभूत प्रमेय से की जा सकती है : माना "U", सम्मिश्र संख्याओं के समुच्चय C का एक एकशः सम्बद्ध विवृत उपसमुच्चय है, माना "f" : "U" → C एक होलोमार्फिक फलन है और माना γ, "U" में खंडशः अवकलनीय पथ है जिसका आरम्भ बिन्दु "a" है और अंत्य बिन्दु "b" है। यदि "F", "f" का सम्मिश्र प्रतिअवकलनीय है तो


title: कौशी समाकल प्रमेय

text: कौशी समाकलन प्रमेय उपर प्रदर्शित उदाहरण से थोड़ी प्रबल वैध होगी। माना "U", C का एकशः सम्बद्ध विवृत उपसमुच्चय है और "f" एक फलन है जो "U" पर होलोमार्फिक है और formula_9 पर सतत है। माना formula_10, formula_9 में एक वलय है जो सीमित लम्बाई के साथ "U" में चापकलनीय वलय के formula_12 की समरूप सीमा का परिणाम है और निम्न सीमा का पालन करता है


title: कौशी समाकल प्रमेय

text: यदि माना कि होलोमार्फिक फलन का आंशिक अवकलन सतत है, कौशी समाकलन प्रमेय ग्रीन प्रमेय का सीधा परिणाम सिद्ध किया जा सकता है और formula_14 के वास्तविक व काल्पनिक भाग का प्रभाव यह है कि इसे formula_10 से परिबद्ध क्षेत्र में कौशी-रीमान समीकरण सन्तुष्ट होनी चाहिये और इसके अतिरिक्त "U" के विवृत प्रतिवेश के क्षेत्र में भी। कौशी ने इसे सिद्ध भी किया लेकिन यह बाद में गूर्सा ने सदिश कलन अथवा आंशिक अवकलन की सांत्यतता पद्धति रहित उपलब्द्ध करवाया।


title: कौशी समाकल प्रमेय

text: हम समाकल्य formula_16 को और ऐसे ही अवकलज formula_17 को इनके वास्तविक व काल्पनिक घटकों में विच्छेद किया जा सकता है :


title: कौशी समाकल प्रमेय

text: तथापि क्षेत्र formula_23 के वास्तविक और काल्पनिक भाग विश्लेषी फलन होंगे, अतः formula_24 और formula_25 के लिए भी कौशी-रीमान समीकरण संतुष्ट होनी चाहिए :


title: भरणपोषण

text: विधि द्वारा कतिपय व्यक्ति बाध्य हैं कि वे कुछ व्यक्तियों का, जो उनसे विशेष संबंध रखते हैं, भरणपोषण करें। यही भरणपोषण (Maintenance, मेंटनेंस) या गुजारा पाने का अधिकार है। भरणपोषण में अन्न, वस्त्र एवं निवास ही नहीं वरन् आधारित व्यक्ति के स्तर की सुख और सुविधा की वस्तुएँ भी सम्मिलित हैं।


title: भरणपोषण

text: भरणपोषण पाने का अधिकार व्यक्तिगत विधि में भी प्रदत्त है और आपराधिक व्यवहारसंहिता धारा 488 में भी। हिंदू दत्तक एवं पोषण विधि, 1956, में इस अधिकार को विस्तृत कर दिया गया है।


title: भरणपोषण

text: प्रत्येक हिंदू अपने वृद्ध माता, पिता, पत्नी, अवयस्क पुत्र, एवं अविवाहित पुत्रियों का (चाहे वे वैध हों या अवैध) भरणपोषण करने के लिए बाध्य है। उपपत्नी, पितामह तथा पितामही और पौत्रादि के पोषण का भार वहन करना, उसके लिए आवश्यक नहीं है। इस व्यक्तिगत दायित्व के अतिरिक्त यदि किसी हिंदू को संपत्ति दाय के रूप में प्राप्त होती है तो उसका दायित्व हो जाता है कि वह उन सब व्यक्तियों का पोषण करे जिनका पोषण मृतक का वैधानिक या नैतिक कर्तव्य था। उदाहरणार्थ श्वसुर का यह नैतिक कर्तव्य है कि वह अपनी निर्धन और विधवा पुत्रवधू का भरणपोषण करे, किंतु यदि उसकी मृत्यु के पश्चात् पुत्र उसकी संपत्ति पाते हैं तब उनका विधि के अंतर्गत दायित्व है कि वे उस संपत्ति द्वारा उसका पोषण करें। संयुक्त परिवार के कर्ता का दायित्व है कि वह सभी सदस्यों का उनकी विधवा पत्नियों तथा संतानों का पोषण करे। यदि किसी सदस्य को किसी निर्योग्यता के कारण दाय से वंचित होना पड़ता है तो उसकी संपत्ति (अर्थात् जो भाग उसे मिलता वह) पोषणार्थ उत्तरदायी है।


title: भरणपोषण

text: पत्नी को भरणपोषण पाने का अधिकार है, चाहे पति के पास संपत्ति हो अथवा न हो। यदि पत्नी उचित कारणवश, जैसे पति के दुष्टतापूर्ण व्यवहार के कारण या उसके संक्रामक रोगों से आक्रांत होने के कारण, पति से विलग रहती है तब भी वह पोषण की अधिकारिणी है। पति के उत्तराधिकारी से भी वह अधिकार की माँग कर सकती है किंतु यह आवयक है कि वह अविवाहित ओर सुचरित्र रहे। हिंदू उत्तराधिकार विधि, 1956, के अंतर्गत पत्नी को पति की मृत्यु के बाद संपत्ति का भागी होने का अधिकार है। यदि संयुक्त परिवार के अन्य सदस्य उसे उसका अंश देकर विलग कर दें तो पोषण की माँग पत्नी कर सकेगी।


title: भरणपोषण

text: उपपत्नी का संबंध चाहे जितने दीर्घकाल तक क्यों न रहा हो उसे अपने उपपति से पोषण पाने का कोई अधिकार नहीं है किंतु यदि वह मृत्यु पर्यंत उपपति के साथ धर्मपूर्वक रही हो तो उसे अपने उपपति की संपत्ति द्वारा पोषण पाने का अधिकार है।


title: भरणपोषण

text: धन का परिमाण, चाहे वह अनुबंध द्वारा निश्चित हो चाहे न्यायालय द्वारा, यदि आवश्यकता हो तो परिवार की आय में कमी या वृद्धि होने पर तदनुसार घटाया या बढ़ाया जा सकता है। किंतु यदि पत्नी को एक बार ही पर्याप्त धन दे दिया गया है ओर उस धन को वह व्यय कर चुकी है तब उसे पुन: धन पाने का अधिकार नहीं है।


title: भरणपोषण

text: विधवा पत्नी तथा अविवाहिता पुत्रियों को यह अधिकार है कि वे परिवार के निवासगृह में रहें। यदि संयुक्त परिवार के अन्य सदस्य वह मकान विक्रय कर देते हैं और क्रेता को इस अधिकार का ज्ञान है तब इस स्थिति में निवास का अधिकार नष्ट नहीं होता। किंतु यदि हस्तांतरी को इस अधिकार का ज्ञान है तब भी वह उन्हें तब तक स्थानच्युत नहीं कर सकता जब तक वह उन्हें कोई अन्य उपयुक्त वासस्थान न दे। किंतु पत्नी या अविवाहिता पुत्रियों के इस अधिकार की माँग उस क्रेता के विरुद्ध नहीं की जा सकती जिसने मकान पति या पिता से क्रय किया हो या जिसने पति या पिता के विरुद्ध डिक्री निष्पासन में लिया हो, या उसकी संपत्ति के विरुद्ध डिक्री निष्पासन में लिया हो, यदि पिता या परिवार का कर्ता किसी ऐसे उद्देश्य के लिए विक्रय करे जो कुटुंब के लाभ का हो तो, या अन्यथा वैध हो तब भी यह अधिकार विनष्ट हो जाता है। इसी प्रकार यदि ऋण चुकाने के लिए संपत्ति का हस्तांरण पिता या कर्ता द्वारा किया गया हो और ऋण मान्य हो तो क्रेता का अधिकार पुत्री के अधिकार पर अधिमान पा जाता है। यदि उसकी माँग संपत्ति पर आरोपित पर अधिमान पा जाता है। यदि उसकी माँग संपत्ति पर आरोपित हो तो निवास का अधिकार स्थित रहेगा। इसी प्रकार दान या वसीयत द्वारा समस्त संपत्ति हस्तांतरित हो जाने पर भी पोषण का अधिकार बना ही रहेगा।


title: भरणपोषण

text: मुस्लिम विधि में पोषण को नकफ कहते हैं। अधिकार तीन कारणों से उत्पन्न होता है : विवाह, संबंध और संपत्ति। विवाह से सर्वाधिक महत्वपूर्ण दायित्व उत्पन्न होता है। पत्नी और संतति का भरणपोषण प्राथमिक कर्तव्य है।


title: भरणपोषण

text: पत्नी को चाहे स्वयं साधनसंपन्न हो और पति के पास आय के साधन न हों तब भी पोषण माँगने का अधिकार है। संतति की अपेक्षा पत्नी को अधिमान देना आवश्यक है। पति का वैधिक दायित्व तभी प्रारंभ होता है जब पत्नी मुस्लिम विधि के अनुसार व्यस्क हो जाए, आज्ञाकारी हो एवं पति से मिलना अस्वीकार न करे।


title: भरणपोषण

text: यदि विवाह के समय अनुबंध द्वारा पति ने पत्नी को गुजारा, खर्च-ए-पानदान आदि देने का वचन दिया है तो यह अनुबंध वैध रहेगा।


title: भरणपोषण

text: पत्नी का अधिकार पति की मृत्यु के साथ समाप्त हो जाता है अतएव मृत्यु के पश्चात् इद्दत की अवधि में पोषण पाने का अधिकार नहीं है। मुस्लिम विवाहभंग विधि, 1939, के अंतर्गत पोषण के देने पर विवाह भंग हो सकता है। पुत्र के व्यस्क होने तक और पुत्रियों का विवाह होने तक पोषण का अधिकार है। विधवा एवं विवाहविच्छिन्न पुत्रियाँ भी अधिकारी हैं। किंतु पुत्रवधू के अवैध पुत्र को अधिकार नहीं है। अवैध पुत्र अपनी माता से अधिकार माँग सकता है, पिता से नहीं।


title: सुखना झील

text: सुखना झील भारत के चण्डीगढ़ नगर में हिमालय की शिवालिक पहाड़ियों की तलहटी में स्थित एक सरोवर है। यह झील 1958 में 3 किमी² क्षेत्र में बरसाती झील सुखना खाड (चोअ) को बाँध कर बनाई गई थी। पहले इसमें सीधा बरसाती पानी गिरता था और इस कारण बहुत सी गार इसमें जमा हो जाती थी। इसको रोकने के लिए 25.42 किमी² ज़मीन ग्रहण करके उसमे जंगल लगाया गया। 1974 में इसमें चोअ के पानी को दूसरी तरफ मोड़ दिया गया और झील में साफ़ पानी भरने का प्रबंध कर लिया गया।


title: धुआँ

text: धूम्र वायुजनित अभिकणों और गैसों का एक संग्रह है जो तब उत्सर्जित होता है जब कोई सामग्री दहन या ताप-विघटन से गुजरती है, साथ में हवा की मात्रा जो द्रव्यमान में प्रवेश करती है या अन्यथा मिश्रित होती है। यह आमतौर पर आग (चूल्हा, मोमबत्तियाँ, अन्तर्दहन इंजन, दीपक और भट्टी सहित) का एक अवांछित सह-उत्पाद है, लेकिन इसका उपयोग कीट नियंत्रण (धूमन), संचार (धूम्र संकेत), रक्षात्मक और आक्रामक क्षमताओं के लिए भी किया जा सकता है। सेना (स्मोक स्क्रीन), खाना बनाना, या धूम्रपान (तम्बाकू, भांग, आदि)। इसका उपयोग उन अनुष्ठानों में किया जाता है जहाँ आध्यात्मिक या जादुई उद्देश्यों के लिए गंध पैदा करने के लिए अगरबत्ती को जलाया जाता है। यह एक स्वादिष्ट कारक और परिरक्षक भी हो सकता है।


title: धुआँ

text: घर के अंदर लगी आग के शिकार लोगों की मृत्यु का मुख्य कारण धूम्र श्वसन है। कार्बन मोनोक्साइड, हाइड्रोजन सायनाइड और अन्य दहन उत्पादों के कारण होने वाली उष्ण क्षति, विषाक्तन और फुफ्फुसीय जलन के संयोजन से धुआं मारता है।


title: रावल (जाति)

text: रावल राजस्थानऔर गुजरात का एक भारतीय समुदाय है। वे देवी मंदिरों के पुजारी के रूप में जाने जाते हैं और पूजा के दौरान 'रम्मत' नामक नृत्य रूप प्रस्तुत करते हैं। चारणों द्वारा उनका बहुत सम्मान किया जाता है और वह उन्हें संरक्षण प्रदान करते हैं।


title: रावल (जाति)

text: रावल अपने रम्मत नामक प्रदर्शनों के लिए जाने जाते हैं, जो प्रकृति में भक्तिपूर्ण हैं जो उनकी संरक्षक देवी को समर्पित होते हैं। यह प्रदर्शन देवी की प्रार्थना के साथ शुरू होता है जिसके बाद प्रदर्शन क्षेत्र को तलवार से चिह्नित किया जाता है। यह रम्मत परंपरा आधुनिक समय में 'लगभग विलुप्त' मानी जाती है।


title: रावल (जाति)

text: राजस्थान की लोक नाट्य परम्पराओं के अध्ययन में महेंद्र भानावत, रम्मत की उत्पत्ति के बारे में बताते हैं: "राजस्थान के रावल, जो अपने विशिष्ट संरक्षकों (चारण यजमानों) से उपहार (विरत) के लिए विभिन्न रूप(स्वांग) धारण करके विभिन्न प्रकार के मनोरंजक प्रदर्शन करते हैं-जिन्हें रम्मत कहते हैं। मुझे बताया गया था कि पुराने समय में रावल, नवरात्रों में देवी का रूप धारण करके देवी की चरजायेँ और भक्ति गीत गाते थे, साथ में मृदंग, ताल, रवज आदि वाघयंत्रों का प्रयोग करते हुए। समय बीतने के साथ, उन्होंने चारणों के सामने खेड़ा प्रदर्शन भी शुरू कर दिया और अलग-अलग प्रतिरूपण (स्वांग) प्रस्तुत किए। एक खेड़ा प्रदर्शन के लिए, एक लड़का देवी की तरह तैयार होगा और दूसरा लड़का अपनी महिला की वेशभूषा में रात भर धार्मिक गीत, नृत्य और ढोल के साथ विभिन्न चरजायेँ पेश करेगा। इन भक्ति प्रदर्शनों को रम्मत के रूप में जाना जाने लगा।”


title: शांता शेलके

text: शांता जनार्दन शेलके () (१२ अक्टूबर १९२२ - ६ जून २००२) मराठी कवयित्री एवं लेखिका थीं। वह प्रसिद्ध पत्रकार और अकादमिक भी थीं। उनकी रचनाओं में गीत, कहानियां, अनुवाद और बच्चों का साहित्य आता है। उन्होंने कई साहित्यिक सभाओं की अध्यक्षता की। उनकी कुछ काव्य रचनाओं को गीतों के रूप में मराठी गायक लता मंगेशकर, आशा भोसले और किशोरी अमोनकर जैसे लोगों ने गाया है। उनको वसंत अवसारे के नाम से भी जाना जाता है।


title: शांता शेलके

text: शांता शेलके का जन्म १२ अक्टूबर १९२२ को इंदापुर, पुणे में हुआ था। उन्होंने अपनी प्राथमिक शिक्षा महात्मा गांधी विद्यालय, राजगुरुनगर और हाई स्कूल की शिक्षा हुजूरपगा (HHCP हाई स्कूल), पुणे से पूरी की। उन्होंने अपनी स्नातक की पढ़ाई पुणे के एस पी कॉलेज से की। उन्होंने मराठी और संस्कृत में एम.ए पूरा किया और मुंबई विश्वविद्यालय में प्रथम स्थान पर रहीं। उन्होंने आचार्य आत्रे द्वारा चलाए जा रहे साप्ताहिक नवयुग के सहायक संपादक के रूप में काम करते हुए 5 साल बिताए। इसके बाद वह नागपुर के हिसलोप कॉलेज में मराठी के प्रोफेसर के रूप में काम करने के लिए नागपुर चली गईं। वह महर्षि दयानंद कॉलेज, परेल, मुंबई से लंबी सेवा के बाद सेवानिवृत्त हुई और पुणे में बस गईं।


title: शांता शेलके

text: मुंबई में अपने कामकाजी व्यवसाय के दौरान उन्होंने फिल्म सेंसर बोर्ड, थिएटर परीक्षा बोर्ड, सरकार पुस्तक पुरस्कार में भी सेवा की।


title: शांता शेलके

text: शांता शेलके ने कविताओं, कहानियों, उपन्यासों, चरित्र रेखाचित्रों, साक्षात्कारों, आलोचनाओं और परिचय के रूप में मराठी साहित्य में योगदान दिया। उन्होंने अंग्रेजी सिनेमा का अनुवाद करने में भी मदद की और अखबार में कॉलम भी लिखे।


title: शांता शेलके

text: मराठी साहित्य में अपने योगदान के अलावा शांता शेलके मराठी गीतों के लिए गीत लिखने के लिए भी उतने ही प्रसिद्ध थीं। उन्होंने अपना पहला गीत 1950 में फिल्म "राम राम पाव्हणं" के लिए लिखा था।


title: खलील जिब्रान

text: खलील जिब्रान (Khalil Gibran (/dʒɪˈbrɑːn/; पूरा अरबी नाम : Gibran Khalil Gibran, अरबी: جبران خليل جبران / ALA-LC: Jubrān Khalīl Jubrān or Jibrān Khalīl Jibrān) ( 6 जनवरी, 1883 – 10 जनवरी, 1931) एक लेबनानी-अमेरिकी कलाकार, कवि तथा न्यूयॉर्क पेन लीग के लेखक थे। उन्हें अपने चिंतन के कारण समकालीन पादरियों और अधिकारी वर्ग का कोपभाजन होना पड़ा और जाति से बहिष्कृत करके देश निकाला तक दे दिया गया था। आधुनिक अरबी साहित्य में जिब्रान खलील 'जिब्रान' के नाम से प्रसिद्ध हैं, किंतु अंग्रेजी में वह अपना नाम खलील ज्व्रान लिखते थे और इसी नाम से वे अधिक प्रसिद्ध भी हुए।


title: खलील जिब्रान

text: खलील जिब्रान 6 जनवरी 1883 को लेबनान के 'बथरी' नगर में एक संपन्न परिवार में पैदा हुए। 12 वर्ष की आयु में ही माता-पिता के साथ बेल्जियम, फ्रांस, अमेरिका आदि देशों में भ्रमण करते हुए 1912 में अमेरिका के न्यूयॉर्क में स्थायी रूप से रहने लगे थे।


title: खलील जिब्रान

text: बोस्टन नगर में उन्होंने बालकों के एक पब्लिक स्कूल में ढ़ाई वर्ष तक शिक्षा प्राप्त की। तदुपरांत एक रात्रि के स्कूल में वर्ष भर पढ़ते रहे। फिर वह लेबनान में 'मदरस्तुल हिकमत' नामक एक उच्च कोटि के विद्यालय में शिक्षा प्राप्त करने के लिये चले गए। वहाँ शिक्षा प्राप्त करके वह सीरिया तथा लेबनान में ऐतिहासिक स्थानों की सैर करते हुए १९०२ ई. में लेबनान से वापस चले गए। वह अपने परिवारवालों से बड़ा प्रेम करते थे। इसी कारण १९०२ ई. में अपनी बहिन, १९०३ ई. में अपने भाई तथा तीन मास उपरांत ही अपनी माँ के र्स्वगवास से उन्हें बड़ा शोक हुआ। इन पारिवारिक दु:खों की अनुभूति तथा अपने मितभाषी स्वभाव के कारण वे अपने विचारों के जगत् में ही विचरण करते रहते थे। चित्रकला से उन्हें बड़ी रुचि थी। जब बच्चे उन्हें बातों में लगाना चाहते, वे ऐसी अद्भुत बातें छेड़ देते कि वे यह समझने पर विवश हो जाते कि कोई बड़ा ही विचित्र बालक है। १९०८ ई. में उनहोंने पेरिस की फाइन आर्टस् एकेडमी में मूर्तिकला की शिक्षा प्राप्त की। पेरिस से लौटकर वे न्यूयार्क में निवास करने लगे किंतु वे हर वर्ष अपने परिवारवालों के पास कुछ समय व्यतीत करने के लिये बोस्टन जाया करते थे। वहीं वे शांतिपूर्वक चित्रकला में अपना समय व्यतीत करते।


title: खलील जिब्रान

text: उनके जीवन की कठिनाइयों की छाप उनकी कृतियों में भी वर्तमान है जिनमें उन्होंने प्राय: अपने प्राकृतिक एवं सामाजिक वातावरण का चित्रण किया है। आधुनिक अरबी साहित्य में उन्हें प्रेम का संदेशवाहक माना जाता है। अंग्रेजी में अनूदित उनकी कृतियाँ बड़ी प्रसिद्ध हो चुकी है।


title: खलील जिब्रान

text: वे अपने विचार जो उच्च कोटि के सुभाषित या कहावत रूप में होते थे, उन्हें कागज के टुकड़ों, थिएटर के कार्यक्रम के कागजों, सिगरेट की डिब्बियों के गत्तों तथा फटे हुए लिफाफों पर लिखकर रख देते थे। उनकी सेक्रेटरी श्रीमती बारबरा यंग को उन्हें इकट्ठी कर प्रकाशित करवाने का श्रेय जाता है। उन्हें हर बात या कुछ कहने के पूर्व एक या दो वाक्य सूत्र रूप में सूक्ति कहने की आदत थी।


title: खलील जिब्रान

text: उनमें अद्भुत कल्पना-शक्ति थी। वे अपने विचारों के कारण कविवर रवीन्द्रनाथ टैगोर के समकक्ष ही स्थापित होते थे। उनकी रचनाएं 22 से अधिक भाषाओं में देश-विदेश में तथा हिन्दी, गुजराती, मराठी, उर्दू में अनुवादित हो चुकी हैं। इनमें उर्दू तथा मराठी में सबसे अधिक अनुवाद प्राप्त होते हैं। उनके चित्रों की प्रदर्शनी भी कई देशों में लगाई गई, जिसकी सभी ने मुक्तकंठ से प्रशंसा की। वे ईसा के अनुयायी होकर भी पादरियों और अंधविश्वास के कट्टर विरोधी रहे। देश से निष्कासन के बाद भी अपनी देशभक्ति के कारण अपने देश हेतु सतत लिखते रहे। 48 वर्ष की आयु में कार दुर्घटना में गंभीर रूप से घायल होकर 10 अप्रैल 1931 को उनका न्यूयॉर्क में ही देहांत हो गया। उनके निधन के बाद हजारों लोग उनके अंतिम दर्शनों को आते रहे। बाद में उन्हें अपनी जन्मभूमि के गिरजाघर में दफनाया गया।


title: खलील जिब्रान

text: वे कहते थे जिन विचारों को मैंने सूक्तियों में बंद किया है, मुझे अपने कार्यों से उनको स्वतंत्र करना है। 1926 में उनकी पुस्तक जिसे वे कहावतों की पुस्तिका कहते थे, प्रकाशित हुई थी। इन कहावतों में गहराई, विशालता और समयहीनता जैसी बातों पर गंभीर चिंतन मौजूद है। उनकी कुछ श्रेष्ठतम सूक्तियां पाठकों के लिए प्रस्तुत हैं-


title: विजयवाड़ा जंक्शन रेलवे स्टेशन

text: विजयवाड़ा जंक्शन (स्टेशन कोड: BZA) आंध्र प्रदेश के विजयवाड़ा में स्थित एक भारतीय रेलवे स्टेशन है, जिसे विजयवाड़ा रेलवे मंडल के अन्तर्गत एक "गैर-उपनगरीय ग्रेड -2 (NSG-2)" स्टेशन के रूप में वर्गीकृत किया गया है। यहहावड़ा-चेन्नई और नई दिल्ली-चेन्नई मुख्य रेलमार्ग में स्थित एक महत्वपूर्ण रेलवे जंक्शन है। यह हावड़ा जंक्शन, कानपुर सेंट्रल और नई दिल्ली के बाद देश का चौथा सबसे व्यस्त रेलवे स्टेशन है। यह स्टेशन लगभग 180 से अधिक एक्सप्रेस और 150 मालगाड़ियों के माध्यम से यात्रियों को सेवा प्रदान करता है। यह भारतीय रेलवे के शीर्ष सौ सबसे ज्यादा बुकिंग किये जाने वाले रेलवे स्टेशनों में से एक है, और राष्ट्रीय स्तर पर महत्वपूर्ण पड़ाव है।


title: विजयवाड़ा जंक्शन रेलवे स्टेशन

text: विजयवाड़ा सिटी जंक्शन रेलवे स्टेशन का निर्माण 1888 में किया गया था, जब दक्षिणी महाराटा रेलवे का मुख्य पूर्वी मार्ग विजयवाड़ा से होकर अन्य रेलमार्गों से जोड़ा गया। 1889 में, निजाम के गारंटीकृत राजकीय रेलवे ने सिकंदराबाद रेलवे स्टेशन और विजयवाड़ा के बीच बेजाडा के लिए एक विस्तार रेलवे के रूप में एक रेलमार्ग का निर्माण किया; जिसके बाद स्टेशन विभिन्न दिशाओं से तीन लाइनों का जंक्शन बन गया।


title: विजयवाड़ा जंक्शन रेलवे स्टेशन

text: 1 नवंबर 1899 को, विजयवाड़ा और चेन्नई के बीच ब्रॉड गेज रेलमार्ग का निर्माण किया गया, जिससे चेन्नई, मुंबई, हावड़ा, नई दिल्ली और हैदराबाद के बीच रेल यात्रा संभव हुआ। बाद के दशकों में विजयवाड़ा रेलवे स्टेशन को एक जंक्शन के रूप में विकसित किया गया। जब तक कि भारत में सभी स्वतंत्र रेलवे का राष्ट्रीयकरण नहीं हुआ; राष्ट्रीयकरण के बाद, भारत सरकार द्वारा 1950 में भारतीय रेल मंत्रालय का गठन किया गया। विजयवाड़ा मंडल के मुख्यालय के रूप में विजयवाड़ा रेलवे स्टेशन, दक्षिणी रेलवे को सौंपा गया। 1966 में, एक नया ज़ोन, दक्षिण मध्य रेलवे, का गठन किया गया, जिसका मुख्यालय सिकंदराबाद था; विजयवाड़ा मंडल और विजयवाड़ा जंक्शन को इस नए रेलवे में मिला दिया गया।


title: विजयवाड़ा जंक्शन रेलवे स्टेशन

text: 1969 में, गोलकुंडा एक्सप्रेस को विजयवाड़ा और सिकंदराबाद के बीच देश में एक्सप्रेस भाप-ईंजन ट्रेन के रूप में पेश किया गया था, जिसकी औसत गति 58 किमी / घंटा थी। 2012 तक, विजयवाड़ा रेलवे स्टेशन भारत के सबसे व्यस्त रेलवे स्टेशनों में से एक है।


title: विजयवाड़ा जंक्शन रेलवे स्टेशन

text: विजयवाड़ा स्टेशन में स्टेशन के अंदर एक आदर्श कर्षण के साथ मानक स्टेशन अभिन्यास है। स्टेशन के सभी ट्रैक ब्रॉड गेज और विद्युतीकृत हैं। स्टेशन में 10 प्लेटफार्म हैं और सभी ट्रैक ब्रॉड गेज हैं। स्टेशन का सातवां प्लेटफॉर्म सबसे बड़ा है। विजयवाड़ा स्टेशन हावड़ा-चेन्नई और नई दिल्ली-चेन्नई मुख्य लाइनों की दो मुख्य रेलमार्गो के लिए एक जंक्शन स्टेशन है।


title: विजयवाड़ा जंक्शन रेलवे स्टेशन

text: यह स्टेशन प्रतिदिन औसतन और सालाना यात्रियों को सेवा प्रदान करता है। प्रतिदिन 250 से अधिक यात्री ट्रेनें और 150 मालगाड़ियां स्टेशन से होकर गुजरती है, प्रत्येक ट्रेन में कम से कम 15 से 20 मिनट तक स्टेशन में रुकती हैं।


title: खड्ग प्रसाद शर्मा ओली

text: खड्ग प्रसाद शर्मा ओली (जन्म :२२ फ़रवरी १९५२) नेपाल के पूर्व-प्रधानमंत्री हैं। ओली इस से पहले १२ अक्टूबर २०१५ से २४ जुलाई २०१६ तक इस पद पर रहे थे । ओली नेपाल में के० पी० ओली के नाम से प्रसिद्ध हैं। नेपाल के नए संविधान के अंतर्गत ओली पहले प्रधान मंत्री बने। "ओलीटिक्स" शब्दावली यिनके राजनैतिक दृढता एवम् राष्ट्रिय प्रतिज्ञाके ख़ातिर चयन किया था।


title: खड्ग प्रसाद शर्मा ओली

text: खड्गप्रसाद ओली के जन्म २२ फ़रबरी १९५२ में एक ब्राह्मण परिवार में हुआ था । उनके पिता पण्डित मोहन प्रसाद ओली तेर्हथुम जिलाके स्थानीय थे । मोहन प्रसाद एक ज्योतिष भी थे । बाल्यकाल में ही उनकी माताका देहान्त हुआ था । उनकी पितामही ने उनके हेरचाह किया था ।


title: खड्ग प्रसाद शर्मा ओली

text: इन्होंने कक्षा १० (स्कूल लीविंग सर्टिफ़िकेट ) वर्ष १९७१ ई ० ( वि० सं० -२०२८ ) में उत्तीर्ण की। पढ़ने में कमज़ोर तथा राजनीति में अति सक्रिय होने के कारण आगे की औपचारिक शिक्षा ग्रहण नहीं कर सके । ओली को हिंदी और नेपाली भाषाओँ की पुस्तकें पढ़ने में रूचि है ।


title: खड्ग प्रसाद शर्मा ओली

text: जुलाई २०१४ में ओली कम्युनिस्ट पार्टी ऑफ़ नेपाल (यूनिफ़ाइड मार्क्सिस्ट -लेनिनिस्ट ) के अध्यक्ष चुने गए। यह अधिकारी कैबिनेट में १९९४-१९९५ में गृह मंत्री बने। वर्ष २००६ में अंतरिम सरकार में उप प्रधान मंत्री व विदेश मंत्री बने। अक्टूबर २०१५ में सुशील कोइराला को पराजित कर नेपाल के प्रधान मंत्री बने। ओली को झापा ज़िले के कई संसदीय क्षेत्रों से साल 1991, 1994 और 1999 में संसद का सदस्य चुना गया। इसी ज़िले से 1966 में उन्होंने राजनीतिक करियर की शुरुआत की थी। इन्होने सीपीएन-यूएमएल के उम्मीदवार के रूप में 2013 में संविधान सभा के चुनाव में झापा -७ सीट जीत ली। ओली ४ फ़रवरी २०१४ को सी पी एन-यू एम एल के अध्यक्ष झलनाथ खनल को संसदीय दल के नेता के चयन में २३ मतों से पराजित कर संसदीय दल के नेता निर्वाचित हुए।


title: खड्ग प्रसाद शर्मा ओली

text: प्रथम बार नेपाल में लोकतान्त्रिक संविधान लागू होने पर सी पी एन -यू एम एल के उम्मीदवार के पी शर्मा ओली नेपाल के प्रधान मंत्री निर्वाचित हुए। ओली को १४ राजनीतिक दलों के ३३७ सांसदों और एक निर्दलीय संसद का समर्थन प्राप्त था। इस निर्वाचन में ओली को ३३८ और सुशील कोइराला को २४९ मत प्राप्त हुए।


title: केन्द्रीय पक्षी अनुसंधान संस्थान, बरेली

text: केन्द्रीय पक्षी अनुसंधान संस्थान (Central Avian Research Institute of India (CARI)) उत्तर प्रदेश में बरेली के पास इज्जतनगर में स्थित है। इसमें कुक्कुट विज्ञान से सम्बन्धित विविध विषयों पर शोध होता है। इसकी स्थापना १९७९ में हुई थी। यह भारतीय कृषि अनुसंधान परिषद के अन्तर्गत कार्य करती है।


title: केन्द्रीय पक्षी अनुसंधान संस्थान, बरेली

text: भारतीय पशुचिकित्सा अनुसंधान संस्थान (आईवीआरआई) में 11 मार्च 1939 को 'पोल्ट्री रिसर्च' नाम से एक अलग इकाई खोली गई थी जिसे कुछ समय बाद एक अलग विभाग में बदल दिया गया। इसमें पोल्ट्री की प्रजातियों पर शोध होने लगा। यह संस्थान 70 के दशक में सबसे बड़े पोल्ट्री रिसर्च संस्थान के रूप में अपनी प्रतिष्ठा प्राप्त कर चुका है। यूनाइटेड नेशन डेवलपमेंट प्रोग्राम (यूएनडीपी) के सहयोग से ‘सेंटर ऑफ एक्सीलेंस इन पोल्ट्री साइंस’ की स्थापना हुई, तथा इंडियन काउंसिल आॅफ एग्रीकल्चर रिसर्च से 2 नवम्बर, 1979 को हरी झण्डी मिलने के बाद सेंट्रल एवियन रिसर्च इंस्टीट्यूट (सीएआरआई) खोला गया।


title: केन्द्रीय पक्षी अनुसंधान संस्थान, बरेली

text: संस्थान में मुर्गी, टर्की और बटेर की प्रजातियों पर शोध होता है और पोल्ट्री के इस क्षेत्र में मास्टर डिग्री एवं डिप्लोमा कोर्स भी कराता है। मुर्गी पालन के लिए किसानों व ग्रामीण लोगों को प्रशिक्षण दिया जाता है। इस उल्लेखनीय कार्यक्रम के माध्यम से संस्थान ने हजारों लोगों को रोजगार उपलब्ध कराया है। जो लोग मुर्गी पालन के क्षेत्र में कार्य करना चाहते हैं, उन्हें संस्थान समय-समय पर अच्छे दिशा-निर्देशों के साथ-साथ प्रशिक्षण की सुविधा भी देता है। अब तक कुक्कुट पर शोध करने वाला यह देश का महत्वपूर्ण संस्थान है। संस्थान में मुर्गियों के लिए पोषक आहार तैयार करने के साथ-साथ बीमारियों से वचाने के लिए टीके व दवाइयाँ तैयार की जाती हैं। वर्ष में तीन बार लघु औद्योगिक प्रशिक्षण दिया जाता है, और समय-समय पर संस्थान के द्वारा लोगों को जागरूक करने के लिए मेले का आयोजन भी किया जाता है। यह संस्थान भारतीय पशु चिकित्सा संस्थान के परिसर में ही स्थित है और टर्की-पोल्ट्री के क्षेत्र में नित नये शोध करने के साथ-साथ इस दिशा में उल्लेखनीय कार्य करते रहने हेतु लगातार प्रयासरत है।


title: केन्द्रीय पक्षी अनुसंधान संस्थान, बरेली

text: पिछले कुछ वर्षों के दौरान संस्थान में ऐसी विभिन्न प्रजातियाँ विकसित की गई हैं जिनमें मांस की वृद्धि तेजी से होती है और उनमें अंडा उत्पादन क्षमता का भी विकास किया गया है। अनेक प्रजातियां ऐसी विकसित की गई हैं जो सालभर में 300 से अधिक अंडे देती हैं। कई प्रजातियों में से एक हैं ‘कैरीप्रिया’ ब्रीड जिसका अंडा अच्छी किस्म का माना जाता है। ‘कैरी सोनाली’ प्रजाति की मुर्गी सुनहरे भूरे रंग के अंडे देती है, यह प्रजाति संस्थान में ही 1997 में विकसित की गई, यह पूरे साल में लगभग 280 अंडे देती हैं। ‘कैरी रेनब्रो’ नाम के रंगीन ब्रायलर को प्रमुख रूप से आहार के लिए विकसित किया गया है। मुर्गियों की इस प्रजाति का वजन बहुत तेजी से बढ़ता है।


title: तीखुर

text: तीखुर (वानस्पतिक नाम: "Curcuma angustifolia") हल्दी जाति का एक पादप जिसकी जड़ का सार सफेद चूर्ण के रूप में होता है और खीर, हलुआ आदि बनाने के काम आता है। यह भारतीय उपमहाद्वीप का देशज है। अपने औषधीय गुणों के कारण पश्चिमी जगत में में भी इसकी लोकप्रियता लगातार बढ़ी है। एक विदेशज तीखुर भी आता है जिसे अरारोट कहते हैं।


title: प्रसन्नता

text: प्रसन्नता मानवों में पाई जाने वाली भावनाओं में सबसे सकारात्मक भावना है। इसके होने के विभिन्न कारण हो सकते हैं:


title: प्रसन्नता

text: इन कारणों के अलावा भी कुछ लोग स्वभाव से हमेशा प्रसन्न रहने की कोशिश करते हैं और जीवन की हर चुनौती को सकारात्मक रूप से स्वीकार करते हैं। हँसी और मुस्कुराहट खुशिया के लक्षण हैं। इसी को खुशी भी कहते हैं।


title: प्रसन्नता

text: बुद्धिजीवियों की राय है कि कोई भी उन आतंरिक कारकों जैसे आत्मविश्वास, ध्यान, केंद्रित होना और संतुष्टि को आसानी जगा सकता है जो प्रसन्नता के लिए आवश्यक है। यही वह तत्व हैं जो कि संपूर्ण प्रसन्नता को जगा सकेगेंगे और यह मानव क्षमता और दूसरे मनुष्यों की मदद की भावना को भी जगा सकते हैं।


title: चचाई जलप्रपात

text: चचाई जलप्रपात (Chachai Falls) भारत के मध्य प्रदेश राज्य के रीवा ज़िले में स्थित एक जलप्रपात है। यह भारत का 23वाँ सबसे ऊँचा जलप्रपात है और बीहड़ नदी पर स्थित है, जो तमसा नदी की एक उपनदी है।


title: बुनाई (निटिंग)

text: धागा या सूत से कपड़ा बनाने या ऊन से स्वेटर आदि बनाने को निटिंग (knitting) कहते है। निटिंग में एक के बाद एक फंदे (लूप) लगाकर की जाती है। पुरानी पंक्ति के फंदों से नये फंदे निकालकर नयी पंक्ति तैयार की जाती है। सक्रिय फंदों को एक सलाई के सहारे बिगड़ने से रोके रखा जाता है और जब इनसे होकर नये फंदे लगा दिये जाते हैं तो सलाई निकाल ली जाती है। इसी प्रक्रिया से अन्ततः कपड़ा बन जाता है। निटिंग हाथ से की जाती है और मशीन से भी की जाती है। हाथ से निटिंग के अनेकानेक शैलियाँ एवं विधियाँ हैं।


title: चित्रकार

text: चित्र बनानेवाले को चित्रकार कहते हैं। यह कलाकारी की सबसे लोकप्रिय विधा है। चित्र बनाने के आधार जैसे कागज़, कैनवस, लकड़ी, कपड़ा या भित्ति और माध्यम जैसे जलरंग, तैल रंग, खड़िया या डिजिटल अलग अलग हो सकते हैं और उनके प्रयोगों में भी बहुत भिन्नता हो सकती है। उन्हें स्वतंत्र कला की भांति बनाया जा सकता है जैसे चित्रकार अपनी कला-प्रदर्शनियों के लिए बनाते हैं या फिर किसी अन्य कला के साथ भी जोड़ा जा सकता है जैसे पुस्तकों के लिए चित्र बनाना।


title: अनामदास का पोथा

text: अनामदास का पोथा आचार्य हज़ारी प्रसाद द्विवेदी द्वारा लिखित एक उपन्यास है। इस उपन्यास में उपनिषदों की पृष्ठभूमि में चलती एक बहुत ही मासूम सी प्रेमकथा का वर्णन है। साथ ही साथ उपनिषदों की व्याख्या व समझने का प्रयास, मानव जीवन की विभिन्न परिस्थितियों में विचारों के मानसिक द्वंद्व व उनके उत्तर ढूंढने का प्रयास इस उपन्यास की महत्त्वपूर्ण विशेषताएँ व कहना चाहिए कि उपलब्धियाँ भी है।


title: अनामदास का पोथा

text: इस उपन्यास में परिलक्षित लेखक का उपनिषद-ज्ञान व मानवीय मनोभावों को समझने की क्षमता व उनको अपनी कलम से सजीव कर देने की क्षमता निश्चित ही प्रशंसनीय है।


title: अनामदास का पोथा

text: इस उपन्यास की पृष्ठभूमि छान्दोग्य उपनिषद में वर्णित कथा है जिसके अनुसार दो पक्षियों की वार्ता सुनकर राजा ने रैक्व नामक "पीठ खुजलाने वाले बैलगाड़ी वाले साधु" की महिमा जानी और उनकी शरण में जाकर ज्ञानयाचना की। साधु ने ज्ञान देने से मना कर दिया। तत्पश्चात् राजगुरुओं की सलाह से राजा पुनः वहां गए और भेंट के साथ अपनी पुत्री जाबाला को भी ले गए। जाबाला के सौंदर्य से प्रभावित हो रैक्व मान गए तथा उन्होंने राजा को ज्ञानवचन कहे जो कि छान्दोग्य उपनिषद में संकलित हैं।


title: अनामदास का पोथा

text: रैक्व जंगल में निवास करने वाला एक ऋषिपुत्र है, जिसकी माता की मृत्यु उसके जन्म के समय ही हो गयी थी। वेदों का कुछ ज्ञान प्रदान कर बाल्यकाल में ही उसके पिता भी चल बसे। पिता प्रदत्त ज्ञान से उत्पन्न जिज्ञासा को स्वानुभव से स्पष्ट करने की चेष्टा में जंगल में भटकता हुआ यह बालक किशोरावस्था में पहुंचते पहुंचते तक आसपास के गांवों में संन्यासी बालक के रूप में जाना जाने लगता है।


title: अनामदास का पोथा

text: एक दिन एक भयानक तूफान आता है, जिसे देख बालक वायु तत्व को सर्वशक्तिमान मानने लगता है। तूफान थमने पर वह जंगल निकलता है। अहोभाव से वायुशक्ति से हुए विनाश का अवलोकन करते हुए उसे एक दुर्घटनाग्रस्त बैलगाड़ी दिखती है, जिसके पास ही दो मानव शरीर पड़े हैं। एक की मृत्यु हो चुकी है। लेकिन दूसरा, यह जीवित तो है लेकिन बेहोश है। लेकिन यह क्या ... यह तो कोई विचित्र प्राणी है - इतने सुंदर लंबे मुलायम केश, इतनी सुंदर इतनी बड़ी मृग सरीखी आंखें, इतना सुंदर मुख? नहीं नहीं यह मानव नहीं हो सकता अवश्य ही यह कोई देवलोक का प्राणी है। इतने में घायल राजकुमारी को होश आ जाता है।


title: अनामदास का पोथा

text: यहां से शुरु होती है बैलगाड़ी वाले ऋषिपुत्र की कथा, जिसकी पीठ में रह रह कर खुजली उठती है जो शांत ही नहीं होती, या यूं कहें कि कथा के अंत में ही शांत होती है।


title: द्रव क्रिस्टल प्रादर्शी

text: द्रव क्रिस्टल प्रादर्शी ('लिक्विड क्रिस्टल डिस्प्ले', लघुरूप : LCD) एक प्रकार का डिस्प्ले (प्रादर्शी) है जो टेक्स्ट, छबि, विडियो आदि को एलेक्ट्रानिक विधि से प्रदर्शित करने के काम आता है। यह स्वयं कोई प्रकाश उत्पन्न नहीं करता बल्कि किसी दूसरे स्रोत से असके उपर पड़ने वाले प्रकाश को मॉडुलेट करता है।


title: द्रव क्रिस्टल प्रादर्शी

text: द्रव क्रिस्टल प्रादर्शी, द्रव क्रिस्टलों के विभिन्न आकृति वाले मूल अवयवों (एलिमेन्ट्स) से बना होता है। वाह्य विद्युत क्षेत्र के प्रभाव में ये द्रव क्रिस्टल अपना झुकाव (ओरिएण्टेशन) बदल देते हैं। इन क्रिस्टलों का ओरिएण्टेशन बदलने से इन पर पड़ने वाले प्रकाश के ध्रुवण भी बदलता है। जो उस क्रिस्टल-एलिमेन्ट की दृश्यता/अदृष्यता का निर्धारण करता है।


title: द्रव क्रिस्टल प्रादर्शी

text: इसी से ही कम्प्यूटर के मॉनिटर, टीवी, उपकरणों के पैनेल, तथा सामान्य जनजीवन में प्रयुक्त उपभोक्ता बस्तुओं (जैसे कैलकुलेटर, कलाई की घड़ियाँ आदि) के डिस्प्ले बनते हैं। हल्का होना, पोर्टेबल होना, कम बिजली से चलना, बड़ी आकृति में भी निर्माण में आसानी आदि इसकी प्रमुख विशेषताएं हैं।


title: द्रव क्रिस्टल प्रादर्शी

text: वस्तुत: यह एक "एलेक्ट्रानिक रीति से परिवर्तनीय प्रकाशीय युक्ति" (electronically-modulated optical device) है जो अनेकानेक एलिमेन्ट्स/पिक्सलों (pixels) से बनी होती है जिनमें द्रव क्रिस्टल से भरे होते हैं।


title: सिसिली

text: सिसिली (Sicily ; इतालवी : Sicilia / [siˈtʃiːlja] / सिचिल्या) भूमध्य सागर का सबसे बड़ा द्वीप है जो इटली प्रायद्वीप से मेसीना जलमडरूमध्य के द्वारा अलग होता है। यह इटली का स्वायत्त क्षेत्र है।


title: सिसिली

text: यह ट्यूनीसिया से ९० मील चौड़े सिसली जलमडरूमध्य द्वारा अलग है तथा सार्डीनिया से इसकी दूरी २७२ किलोमीटर है। इसकी आकृति त्रिभुजाकार है, उत्तर में कुमारी बोओ (Boeo) से कुमारी पेलोरो तक लंबाई २८० किलोमीटर, पूर्वी किनारा १९२ किलोमीटर और दक्षिणी पश्चिमी किनारा २७२ किलोमीटर लम्बा है। तट की कुल लंबाई १०८८ किलोमीटर है और क्षेत्रफल ९८३० वर्ग मील है परंतु आस-पास के अन्य द्वीपों को मिलाकर क्षेत्रफल ९९२५ वर्गमील है।


title: सिसिली

text: द्वीप में ९ प्रांत हैं। पलेरमो इसकी राजधानी है। सिसली के निवासियों की औसत ऊँचाई ५ फुट २ इंच है। उनकी आँखें और बाल काले होते हैं। इनकी भाषा इटली से भिन्न है। लोग अतिथि का स्वागत एवं आदर करते हैं। पलेरमो, कटनिया और मसीना में विश्वविद्यालय हैं।


title: सिसिली

text: धरातल- धरातल पठारी है जिसकी ऊँचाई उत्तर में ३००० फुट से ६००० फुट है। उत्तर में समुद्र के किनारे ऊँचाई एकदम कम हो जाती है परंतु दक्षिण तथा दक्षिण पश्चिम में ढाल क्रमिक है।


title: सिसिली

text: एटना ज्वालामुखी (१०,९५८ फुट) यहाँ के धरातल का एक मुख्य अंग है। इसमें लावा और राख की परतें पाई जाती हैं। ४००० फुट की ऊँचाई तक का भूभाग उपजाऊ तथा घना बसा है। ढालों पर अंगूर की बेलें और सिटरम, उत्तर व पश्चिम ढालों पर जैतून और अन्नादि पैदा होते हैं। ४००० फुट-६००० फुट के बीच मध्य जंगल है जिसमें ओक, चेस्टनस, वर्च आदि के वृक्ष, ६००० फुट-९००० फुट के मध्य केटीली झाड़ियाँ और ९००० फुट के उपर केवल लावा और राख पाए जाते हैं। एटना के उत्तर में पेलोरिटनी (Peloritani), न्व्रेाोड़ी तथा मदोनी पर्वतों की शृंखला है। निम्न मोंटी इरी पहाड़ी, जो गंगी से दक्षिण पूर्व दिशा में फैली है, सिसली जलमडरूमध्य और आयोनियन सागर के मध्य जल विभाजक रेखा का कार्य करती है। पश्चिम में समुद्र तट तक फैली हुई पहाड़ियों के मध्य तटीय मैदान हैं।


title: सिसिली

text: जलवायु - भूमध्य सागरीय है, तापमान ऊँचे रहते हैं। जाड़ों में तट का तापक्रम १० डिग्री सेल्सियस. और अंदर के क्षेत्रों का ४.५ सें. से अधिक रहता है। गर्मियों में तटवर्ती भागों का औसत ताप २४ डिग्री से २९ डिग्री सें. तथा अधिकतम ३८ डिग्री सें. तक पहुँच जाता है। वर्षा जाड़ों में, जिसकी मात्रा उत्तर, दक्षिण तथा मध्य में ७२.५ सेमी. से कम और सुदूर दक्षिण में ४३ सेंमी से भी कम है। सिरोको वायु का अस्वास्थ्यप्रद एवं हानिकारक प्रभाव भी पड़ता है।


title: सिसिली

text: प्राकृतिक वनस्पति - प्राकृतिक वनस्पति अब अधिकांशत: नष्ट हो चुकी है। केवल पहाड़ों की ढालों पर द्वीप के छोटे से भाग में जंगल हैं जिसमें बीच, बर्च, ओक और चेस्टनट के वृक्ष पाए जाते हैं।


title: सिसिली

text: कृषि तथा मलय व्यवसाय- सिसली में लगभग ७७ प्रतिशत क्षेत्र में खेती होती है परंतु अपर्याप्त जलपूर्ति, कृषि के प्राचीन ढंग आदि के कारण प्रति एकड़ पैदावार कम है। खेती गहरी और विस्तृत दोनों ढंग से होती है। तटवर्ती क्षेत्रों में गहरी खेती होती है जिसमें फलों के वृक्षों के बाग, अंगूर की बेलों, तरकारियों तथा अनाज के खेत पाए जाते हैं। यहाँ की मुख्य उपजों नींबू, नासपाती, खट्टे रस के फल, अखरोट, अंगूर, बीन, जैतून के आदि फल, टमाटर और आलू आदि तरकारियाँ उत्पन्न होती हैं। खेत छोटे-छोटे हैं। अंतर्देशीय भाग में विस्तृत खेती होती है जहाँ की मुख्य उपज गेहूँ है, इसके अतिरिक्त सेम, कपास आदि का भी उत्पादन होता है। यहाँ गाय, बैल, गधा, भेड़, बकरियाँ होती हैं। चरागाह कम हैं और चारे की कमी रहती है जिसका अधिकांशत: निर्यात होता है।


title: सिसिली

text: उद्योग- मछली, फल और तरकारियों को डिब्बों में बंद करने के उद्योग का विकास सन् १९४५ के पश्चात् हुआ। इस समय कृषि उद्योग अधिक विकसित है। फलों का रस तथा उनका तत्व निकालने, खट्टे फलों से अम्ल बनाने, शराब बनाने, जैतून का तेल निकालने और आटा पीसने का कार्य होता है। नमक समुद्र तथा पर्वतों से निकाला जाता है। इसके अतिरिक्त जहाज और सीमेंट बनाने का भी कार्य होता है।


title: सिसिली

text: यातायात के साधन - पालेरेमो (Palermo) मसीना और कटनिया (Catania) सिसली के मुख्य बंदरगाह हैं जो रेलमार्ग द्वारा एक-दूसरे से जुड़े हुए हैं। इसके अतिरिक्त सड़कें भी इन नगरों को संबद्ध करती हैं। इन नगरों का इटली से संबंध स्टीमर और पुलों के द्वारा है।


title: सिसिली

text: जनसंख्या और नगर- जनसंख्या का वितरण असमान है। तटीय भाग और एटना के आसपास घनत्व ४०० से २,६०० व्यक्ति प्रति वर्ग मील तथा अंदर के भागों में विशेष कम है। पलेरमो, कटनिया, मसीना और ट्रेपनी (Trapni) आदि बड़े नगर यहीं हैं। अधिकतर लोग इन्हीं नगरों में रहते हैं।


title: मिस्र में धर्म

text: मिस्र में धर्म सामाजिक जीवन के कई पहलुओं को नियंत्रित करता है और कानून द्वारा इसका समर्थन किया जाता है। मिस्र का राजकीय धर्म इस्लाम है। हालांकि आधिकारिक आंकड़ों की अनुपस्थिति में अनुमान बहुत भिन्न होते हैं। 2006 की जनगणना के बाद से धर्म को बाहर रखा गया है, और इस प्रकार उपलब्ध आंकड़े धार्मिक और गैर-सरकारी एजेंसियों द्वारा किए गए अनुमान हैं। देश बहुसंख्यक सुन्नी मुस्लिम है (लगभग 80% से 94% तक का अनुमान है), अगला सबसे बड़ा धार्मिक समूह कॉप्टिक ईसाई है (अनुमान 6% से 25% )। सटीक संख्या विवादों के अधीन है, ईसाईयों का आरोप है कि उन्हें मौजूदा सेंसरशिप में व्यवस्थित रूप से रेखांकित किया गया है। 2002 में, मुबारक सरकार के तहत, कॉप्टिक क्रिसमस (7 जनवरी) को आधिकारिक छुट्टी के रूप में मान्यता दी गई थी, हालांकि ईसाइयों को कानून प्रवर्तन, राज्य सुरक्षा और सार्वजनिक कार्यालय में न्यूनतम प्रतिनिधित्व होने और कार्यबल में भेदभाव किए जाने की शिकायत है। उनके धर्म का आधार।


title: मिस्र में धर्म

text: अधिकांश मिस्र के ईसाई मूल निवासी कॉप्टिक रूढ़िवादी चर्च ऑफ अलेक्जेंड्रिया के हैं, जो एक ओरिएंटल रूढ़िवादी ईसाई चर्च है। अन्य ईसाई संप्रदायों में अर्मेनियाई अपोस्टोलिक, कैथोलिक, मैरोनाइट और एंग्लिकन शामिल हैं। 250-350,000 के बीच यूनानी रूढ़िवादी संख्या। सबसे हालिया घोषणाएं, 2008 में पोप शेनौडा III और शुभ्रा के बिशप मोरकोस द्वारा की गई, ने दावा किया कि मिस्र में रूढ़िवादी ईसाइयों की संख्या 12 मिलियन से अधिक थी। चर्च के अधिकारियों द्वारा किए गए अन्य अनुमानों ने इस संख्या को 16 पर रखा   दस लाख। T कॉप्टिक रूढ़िवादी चर्च ने दावा किया कि ये आंकड़े नियमित रूप से अद्यतन सदस्यता रिकॉर्ड पर आधारित हैं। प्रोटेस्टेंट चर्चों ने लगभग ३००,००० मिस्रवासियों की सदस्यता का दावा किया है, और कॉप्टिक कैथोलिक चर्च की सदस्यता के आंकड़े समान हैं। ये आंकड़े मिस्र में ईसाइयों का प्रतिशत कुल जनसंख्या का १०% से २०% के बीच रखते हैं।


title: मिस्र में धर्म

text: एक छोटी लेकिन ऐतिहासिक रूप से महत्वपूर्ण गैर-आप्रवासी बहाई आबादी है, अनुमान है कि संख्या लगभग 2,000 लोगों पर है, और यहूदियों का एक छोटा समुदाय है; मिस्रियों की एक अज्ञात संख्या नास्तिक और अज्ञेय के रूप में पहचान करती है, जो कि सार्वजनिक रूप से अप्रासंगिक जोखिम उत्पीड़न और कानूनी प्रतिबंधों की अभिव्यक्ति है।


title: साइमन्स (इकाई)

text: साइमन्स (चिन्ह: S) विद्युत चालकता की SI व्युत्पन्न इकाई है। यह ओह्म का प्रतिलोम है। इसका नाम जर्मन वैज्ञानिक खोजक और उद्योगपति अर्न्स्ट वर्नर वान साइमन्स के नाम पर है। पूर्व में इसे ओह्म का उलटा यानि म्हो कहा जाता था। 1971 में 14वें CIPM में इसका SI व्युत्पन्न इकाई के रूप में प्रयोग अनुमोदित हुआ था।


title: साइमन्स (इकाई)

text: किसी भौतिक वस्तु हेतु, खासकर इलेक्ट्रॊनिक उपकरण, जिसका विद्युत प्रतिरोध "R" है, विद्युत चालकता "G" की परिभाषा होगी:


title: साइमन्स (इकाई)

text: ध्यान दें कि अन्तिम इकाई SI व्युत्पन्न इकाई में है, जहां A एम्पीयर का चिन्ह है, जो विद्युत धारा की इकाई है, kg किलोग्राम का चिन्ह है, भार की इकाई, m लम्बाई की इकाई मीटर का चिन्ह है। s समय की इकाई सैकिण्ड है, C विद्युत आवेश की इकाई कूलम्ब है; V विभवांतर की इकाई वोल्ट है; Ω विद्युत प्रतिरोध की व्युत्पन्न इकाई ओह्म का चिन्ह है।


title: साइमन्स (इकाई)

text: तो किसी उपकरण जिसकी चालकता एक साइमन्स हो, विभवांतर एक वोल्ट पर; उसके द्वारा विद्युत धारा होगी एक एम्पीयर. इसके प्रत्येक अतिरिक्त वोल्ट के लिये, विद्युत धारा एक एम्पीयर ही बढे़गी।


title: ईगा

text: ईगा (), 2012 में बनी एक भारतीय फ़िल्म है जो मूल रूप से तेलुगु में बनी थी और बाद में इसे हिन्दी में डब करके 'मक्खी' नाम से प्रदर्शित किया गया। फ़िल्म का निर्देशन एस.एस.राजमौली ने किया था।


title: पिकाचु

text: पिकाचु जापानी पोकेमोन कार्टून धारावाहिक का एक काल्पनिक किरदार है जो कि द पोकेमोन कंपनी, एक जापानी आदारा, से प्रमानित विडीयो गेम्स, एनीमेशन, टीवी धारावाहिक, व्यपारक पत्तों और कॉमिक पुस्तकों में दिखाई देता है। पिकाचु के डिज़ाइन की कल्पना अत्सुको निषिदा द्वारा और इसको अंतिम करने का काम केन सुगीमोरी द्वारा की गई। जापान में पिकाचु की पहली झलक पोकेमोन रेड और ब्लू में साहमने आई थी और बाद में इसको पोकेमोन वीडियो गेम्स त्था पोकेमोन रेड और ब्लू में अंतराष्ट्रीय स्तर पर जारी किया गया था।


title: पिकाचु

text: पोकेमोन की बाकी जातियों के जैसे ही पिकाचु को पकड़ कर, एक खेल के तौर पर, बाकी पोकेमोनो के साथ लड़ने के लिए उपयोग में लाया जाता था। पिकाचु पोकेमोन की सबसे चर्चित और जानी-पहचानी जातियों में से है। पोकेमोन के हर सीजन में पिकाचु मुख्य किरदार के रूप में होता है। पिकाचु पोकेमोन फ्रैंचाइज़ी का मुख्य किरदार होने के साथ-साथ इसका मस्कट भी है और पिछले कुश सालों से जापानी पॉप कल्चर का आइकॉन भी है।


title: पिकाचु

text: "गेम फ्रीक" नामक कंपनी ने इसे बनाया है और "निंटेनडो" ने पोकेमोन धारावाहिक के साथ जापान में 1996 को शुरू हुआ था। जिसमें कई जीवों को पोकेमोन कहा जाता था, जिसे खिलाड़ी लड़ाई हेतु अभ्यास कराते हैं। "गेम फ्रीक" के किरदारों में पिकाचु भी एक किरदार है। जिसे केन सुगिमोरी ने बनाया था। इस धारावाहिक के निर्माता सतोशी ताजिरी के अनुसार यह नाम 2 जापानी ध्वनियों "पीका" जो एक विद्युत चिंगारी को कहते हैं और "चु" जो कोई चूहा आवाज करता है, से मिलकर बना है।। निर्माता दल के जूनीची मसौदा के अनुसार पिकाचु नाम रखना बहुत ही कठिन था। उसे ऐसा होना चाहिए था कि जापान और अमेरिका दोनों ही दर्शक उसे पसंद करें।


title: पिकाचु

text: पिकाचु पीले रंग का एक चूहे जाति से संबंधित एक पोकेमोन है जो कि 1'4" लंबा है। इसके डिज़ाइन की धारणा बिजली के आस-पास ही राखी गई है। यह बिजल-श्रेणी से संबंधित पोकेमोन है। इसके दो लंबे-लंबे कान होते है। गालों पर दोनों और एक-एक लाल गोलचक्र होता है जिससे बिजली निकलती है। इसकी कमर पर दो भूरे रंग की पट्टिया बनी होती है। इसकी पूँछ बिजली के चिंह जैसे दिखाई देती है। पोकेमोन डायमंड और पर्ल में पिकाचु की जाति में लिंग-भेद दिखाते हुऐ मादा पिकाचु को भी पेश किया जाता है जिसकी सिर्फ पूँछ में ही अंतर होता है। मादा पिकाचु की पूँछ दिल जैसी होती है। धारावाहिक के अनुसार पिकाचु केवल थंडरस्टोन अर्थात बिजली के पत्थर की सहायता से ही राईचु में विकसित होता है। पोकेमोन के बाद वाले धारावाहिकों में पिकाचु का छोटा स्वरूप पिचु भी दिखाई देता है जो कि अपने ट्रेनर अर्थात अभ्यासी के साथ मजबूत रिश्ते के बाद पिकाचु में विकसित होता है।


title: गौरेला-पेन्ड्रा-मरवाही ज़िला

text: गौरेला-पेन्ड्रा-मरवाही ज़िला (Gaurella-Pendra-Marwahi district) भारत के छत्तीसगढ़ राज्य का एक ज़िला है। गौरेला इसका मुख्यालय है। इस ज़िले का गठन बिलासपुर ज़िले का विभाजन कर किया गया और इसका उद्घाटन छत्तीसगढ़ के माननीय मुख्यमंत्री भूपेश बघेल द्वारा फरवरी २०२० में किया गया।


title: गौरेला-पेन्ड्रा-मरवाही ज़िला

text: 10 फरवरी 2020 को यह ज़िला अस्तित्व में आया। इसका औपचारिक ऐलान मुख्यमंत्री भूपेश बघेल ने करा। घोषणा के साथ ही राज्य में 28 जिले हो गए। उदघाटन कार्यक्रम अस्थाई मुख्यालय ग्राम सेमरा के गुरूकुल में आयोजित था। 25 साल पुरानी मांग पर मुख्यमंत्री बघेल ने घोषणा की थी। गोंडवाना भवन में एसपी ऑफिस बनाया गया। कार्यक्रम में विधानसभा अध्यक्ष चरण दास महंत, कोरबा सांसद ज्योत्सना महंत, बिलासपुर सांसद अरुण साहू, मरवाही विधायक व पूर्व मुख्यमंत्री अजीत जोगी, कोटा विधायक रेणु जोगी व अन्य नेता शामिल हुए।


title: भारतीय कम्युनिस्ट पार्टी (माओवादी)

text: भारतीय कम्युनिस्ट पार्टी (माओवादी) या भाकपा माओवादी भारत का प्रमुख भूमिगत नक्सली संगठन है। इसकी स्थापना दो खूंखार नक्सली संगठनों के आपसी विलय के बाद हुई. माओइस्ट कम्युनिस्ट सेंटर यानी एमसीसी और भाकपा माले, पीपुल्सवार ने साल 2004 में 21 सितम्बर को आपस में विलय कर लिया। वैसे विलय की आधिकारिक घोषणा उसी साल 14 अक्टूबर को की गयी। विलय के बाद तदर्थ केन्द्रीय कमेटी बनी जिसका महासचिव पीपुल्स वार नेता गणपति को बनाया गया। उनका सही नाम मुप्पला लक्ष्मणा राव है। 22 जून,2009 को भारत सरकार ने भाकपा माओवादी को आतंकवादी संगठन घोषित करते हुए इसे प्रतिबंधित कर दिया। अब भाकपा माओवादी के कार्यकर्ताओं पर यूएपीए के तहत कार्रवाई हो सकेगी. आंध्रप्रदेश, बिहार, छत्तीसगढ़, झारखंड, उड़ीसा जैसे राज्यों में पहले से हीं संगठन पर प्रतिबंध लागू है। देशव्यापी प्रतिबंध लगने के बाद रैलियों, आमसभा और दूसरे सार्वजनिक कार्यक्रमों पर रोक रहेगी साथ ही उनके कार्यालय और बैंक अकाउंट भी जब्त हो जाएंगे. गृह मंत्रालय में उच्चस्तरीय बैठक के बाद माओवादियों को प्रतिबंधित करने का फैसला लिया गया। सरकार ने ये फैसला ऐसे समय में लिया है जब पश्चिम बंगाल के लालगढ़ में सुरक्षा बल के जवान माओवादियों से लोहा ले रहे हैं।


title: राष्ट्रीय तकनीकी अनुसंधान संगठन

text: यह एजेंसी विमानन और रिमोट सेंसिंग, डेटा एकत्रण और प्रसंस्करण (data gathering and processing), साइबर सुरक्षा, क्रिप्टोलॉजी सिस्टम, रणनीतिक हार्डवेयर और सॉफ्टवेयर विकास और रणनीतिक निगरानी में भारत की प्रौद्योगिकी क्षमताओं का विकास करती है। इसके पास भारत के कई सैटेलाइट (जैसे RISAT-1 और RISAT-2) के डेटा का प्रयोग करने की भी अनुमति है।


title: राष्ट्रीय तकनीकी अनुसंधान संगठन

text: सितंबर 2013 में मध्य प्रदेश के मुख्यमंत्री शिवराज सिंह चौहान ने भोपाल के पास बोरदा गाँव में NTRO को स्थापित करने के लिए 180 हेक्टेयर भूमि आवंटित की।


title: तिगवा

text: तिगवा मध्य प्रदेश के जबलपुर जिले का एक गाँव है जहाँ एक प्राचीन पुरातात्विक स्थल है जिसमें ३६ हिन्दू मन्दिरों के भग्नावशेष विद्यमान हैं। इस गाँव को 'तिगवाँ' भी कहते हैं। यह गाँव कटनी और जबलपुर के बीच में बहोरीबंद से ४ किमी की दूरी पर है। इनमें से प्राचीन कंकाली देवी मन्दिर अभी भी अच्छी दशा में है। यह मन्दिर लगभग 400-425 ई का है।जिसको गुप्त शासकों ने बनाया था।


title: नन्ही सी कली मेरी लाडली

text: नन्ही सी कली मेरी लाडली एक मनोरंजक पारिवारिक ड्रामा था जिसका प्रसारण राष्ट्रीय चैनल दूरदर्शन पर सन् 2010 में प्रारम्भ हुआ था। इस धारावाहिक में एक नये चेहरे युक्ति कपूर के साथ साहित्य सहाय और अगस्त जैन ने मुख्य किरदार अदा किये जो कि उस वक्त तक एक लोकप्रिय टेलंट हंट शो को होस्ट करने के कारण काफी प्रसिद्धी हासिल कर चुके थे। इस धारावाहिक ने उस वक्त के कई टेलिविजन धारावाहिकोँ के मुकाबले काफी लोकप्रियता बटोरी। एक लम्बे समय तक यह धारावाहिक टी आर पी में नंबर 3 की पोजिशन पर रहा। इस धारावाहिक में टेलिविजन के कई पुराने कलाकारों के साथ कई नये कलाकार भी नजर आये।


title: नन्ही सी कली मेरी लाडली

text: खन्ना खानदान मेँ काफी समय बाद एक बेटी का जन्म होता है जिसे सब प्यार से गुडडी कहते है। गुडडी सारे घर की लाडली है विशेषकर अपने भाईयोँ की। परेशानी तब पैदा होती है जब गुडडी कॉलेज मेँ एक लड़के सूर्या से जो कि एक अमीर खानदान से ताल्लुक रखता है ,मिलती है और दोनोँ आपस मेँ प्यार करने लगते हैँ।


title: नन्ही सी कली मेरी लाडली

text: जब गुडडी के भाईयोँ को ये बात पता चलती है तो पहले तो वो विरोध करते हैँ फिर बाद मेँ गुडडी की खुशी की खातिर मान जाते हैँ। गुडडी के पिता गुडडी का रिश्ता एक जगह तय कर देते है यह बात पता चलने पर गुडडी के भाई सूर्या को नौकर बनाकर घर पर ले आते है ताकि वो पूरे खानदान का विशेषकर गुडडी के पिता का जोकि काफी सख्त और रूढ़िवादी हैँ , का दिल जीत सके।


title: हेलन

text: हेलन हिन्दी सिनेमा की अभिनेत्रियों में से एक हैं एवं प्रख्यात नर्तकी हैं। हेलन के जन्म क नाम हेलन ऐन रिचर्डसन था, सलीम ख़ान से विवाह के बाद ये हेलन ख़ान हो गयीं। ये ८०० से भी अधिक फिल्मों में काम कर चुकी हैं और दो बार फ़िल्मफेयर पुरस्कार जीत चुकी हैं। हेलन चार फिल्मों एवं एक पुस्तक की प्रेरणा भी रह चुकी हैं।


title: रग्बी फुटबॉल

text: रग्बी फुटबॉल (आम तौर पर केवल “रग्बी ”) वर्तमान में दो खेल-रूपों में है- रग्बी लीग या रग्बी यूनियन अथवा युनाइटेड किंगडम के विभिन्न इलाकों में विकसित फुटबॉल के एक समान्य रूप से निकले हुए अनेक खेल रूपों में से एक है।


title: रग्बी फुटबॉल

text: रग्बी फुटबॉल रग्बी स्कूल में खेले जाने वाले फुटबॉल से विकसित हुआ है और मूल रूप से यह 19वीं शताब्दी के दौरान इंग्लिश पब्लिक स्कूलों में खेले जाने वाले फुटबॉल के विभिन्न रूपों में से एक था।


title: रग्बी फुटबॉल

text: फुटबॉल के उस खेल में जो रग्बी स्कूल में 1750 और 1859 के बीच खेला जाता था बॉल को हाथ से फेकने की अनुमति थी लेकिन किसी भी खिलाड़ी को यह छूट नहीं थी कि वह अपने विरोधी पक्ष के गोल की तरफ बॉल को हाथ में लेकर दौड़े. प्रत्येक पक्ष में कितने खिलाड़ी खेलेंगे यह तय नहीं होता था और कभी-कभी तो एक प्रकार के विशाल रॉलिंग मॉल में सैकड़ों भाग लेते थे। अक्सर इस खेल में खिलाड़ियों को गम्भीर चोटें आती थीं। बॉल के साथ दौड़ने की शुरुआत 1859 और 1865 के बीच किसी समय हुई थी। विलियम बेव एलिस को इस बात का श्रेय जाता है कि 1823 में बॉल के साथ सामने की ओर दौड़कर उन्होंने स्थानीय नियमों को तोड़ा. इसके कुछ दिन बाद इस खेल के लिए लिखित नियम बनाए गए जो पहले स्थानीय आपसी समझौतों के आधार पर खेला जाता था। रग्बी स्कूल के लड़कों ने 1870 में अपने खेल के लिए पहला लिखित नियम बनाया.


title: रग्बी फुटबॉल

text: इस समय तक रग्बी के हेडमास्टर डॉ॰ थॉमस आर्नल्ड का बढ़ता हुआ प्रभाव अन्य सभी पब्लिक स्कूलों में महसूस किया जाने लगा था और संतुलित शिक्षा के एक अंग के रूप में खेल पर उनके द्वारा बल दिए जाने से स्वाभाविक रूप से देश भर में और आखिरकार दुनिया भर में रग्बी के नियमों को सामान्य रूप से स्वीकार करने को बढ़ावा मिला.


title: रग्बी फुटबॉल

text: रग्बी यूनियन एक व्यावसायिक तथा शौकिया दोनों प्रकार का खेल है और इसमें दक्षिण अफ्रीका, अर्जेंटीना, ऑस्ट्रेलिया, इंगलैंड, फ्रांस, आयरलैंड, इटली, न्यूजीलैंड, स्कॉटलैंड तथा वेल्स जैसे पहले क्रम के यूनियनों का राज चलता है। दूसरे तथा तीसरे क्रम में आते हैं: कनाडा, चिली, फीजी, जॉर्जिया, जापान, नामीबिया, पुर्तगाल, रोमानिया, समोया, स्पैन, टोंगा, संयुक्त राज्य अमेरिका तथा उरुगवे. रग्बी यूनियन का संचालन अंतर्राष्ट्रीय रग्बी बोर्ड (आइआरबी) द्वारा किया जाता है, जिसका मुख्यालय आयरलैंड के डब्लिन में स्थित हैं। यह न्यूजीलैंड, दक्षिण अफ्रीका, वेल्स, फीजी, समोआ, टोंगा तथा मेडागास्कर का राष्ट्रीय खेल है और दुनियाभर में रग्बी का सर्वाधिक लोकप्रिय रूप है, जिसमें खेल के सेवन-ए-साइड संस्करण को ‘रग्बी सेवन’ कहते हैं, जिसे रियो डी जेनेरियो में होने वाले वर्ष 2016 के ओलम्पिक खेल के बाद से इसे खेल कार्यक्रम में स्वीकार कर लिया है। यह भी संभावना है कि वर्ष 2012 में लंदन ओलम्पिक में ‘रग्बी सेवन्स’ एक प्रदर्शन खेल बने. रग्बी यूनियन का फिफ्टीन-ए-साइड संस्करण पिछली बार वर्ष 1924 में पेरिस ओलम्पिक में खेला गया, जिसमें फ्रांस को 17-3 से हराकर अमेरिका ने स्वर्ण पदक पर अपना कब्जा जमाया.


title: रग्बी फुटबॉल

text: रग्बी लीग भी एक व्यावसायिक तथा शौकिया दोनों प्रकार का खेल है, जिसका संचालन अंतर्राष्ट्रीय स्तर पर रग्बी लीग इंटरनैशनल फेडरेशन द्वारा किया जाता है। अमेरिका, रूस, लेबनान, यूरोपीय देशों और ऑस्ट्रेलिया की कई सारी शौकिया तथा अर्ध-व्यावसायिक प्रतियोगिता के अलावा पूरी दुनिया में इसकी दो प्रमुख व्यावसायिक प्रतियोगिताएं हैं- ऑस्ट्रेलियाई नैशनल रग्बी लीग तथा यूपियन सुपर लीग.


title: रग्बी फुटबॉल

text: दोनों रग्बी कोड की सामान्य विशिष्टताओं में शामिल हैं ‘ऑवर बॉल’ और ‘बैन ऑन पासिंग द बॉल’ (बॉल को आगे पास करने पर रोक), ताकि खिलाड़ी अपना स्थान केवल बॉल के साथ भाग कर या इसे किक कर बना सकें. जैसे-जैसे रग्बी का खेल इसके विपक्षी यूनियन से आगे बढ़ा, इसके बदले हुए नियमों को लागू किया गया ताकि यह तेज गति वाला, ज्यादा प्रयास-आधारित खेल बन सके.


title: रग्बी फुटबॉल

text: लीग में 13 और यूनियन में 15 खिलाड़ियों के होने के अलावा दोनों खेलों के दो प्रमुख अंतर ये हैं कि, इनमें टैकल होते हैं और उसके परिणाम इस प्रकार होते हैं:


title: रग्बी फुटबॉल

text: यूनियन कोड के सेट पीसेस में "स्क्रम (scrum)" शामिल होता है, जहां विरोधी खिलाड़ियों के झुंड अधिकार (पजेजन) और "लाइनआउट" के लिए एक-दूसरे को धक्का देते हैं, जहां हरेक टीम के खिलाड़ियों की समानांतर रेखाएं टच से फेंके हुए बॉल को पकड़ने के लिए टच-लाइन प्रयास के लंबवत व्यवस्थित रहते हैं।


title: रग्बी फुटबॉल

text: लीग कोड में "स्क्रम" अब भी मौजूद है, पर इसका महत्त्व काफी कम हो गया है, क्योंकि इसके कुछ ही खिलाड़ी शामिल होते हैं और इसमें विरले ही मुकाबला किया जाता है, जिससे स्क्रम एकेडमिक का निर्माण होता है। सेट के खंड (सेट पीस) सामान्यतः प्ले-द-बॉल स्थिति से आरंभ किया जाता है। कई सारे रग्बी लीग पोजिशन में रग्बी यूनियन पोजिशन जैसे ही नाम और जरूरतें होती हैं पर रग्बी लीग में कोई फ्लैन्कर नहीं होता.


title: रग्बी फुटबॉल

text: कई रग्बी खेलने वाले देश में रग्बी यूनियन को व्यापक रूप से ‘स्थापित’ खेल माना जाता है, जिसे उच्च तथा मध्यम वर्गों के सदस्यों द्वारा खेला जाता है। उदाहरण के लिए निजी स्कूलों तथा ग्रामर स्कूलों के कई छात्र रग्बी यूनियन खेलते हैं। वही इसके विपरीत, रग्बी लीग पारंपरिक रूप से काम-रोजगार वाले वर्गों का पसंद रहा है। इस परंपरा का अपवाद इंग्लैंड तथा वेल्स के पड़ोसी देश में देखने को मिलता है। इंग्लैंड में रग्बी यूनियन पब्लिक स्कूल सिस्टम से संबंधित है। वेल्स में रग्बी छोटी ग्रामीण टीमों से जुड़ा है, जिनमें कोयले के खदान तथा अन्य औद्योगिक संस्थानों में काम करने वाले लोग शामिल हैं, जो अपने खाली दिनों में खेलते हैं। आयरलैंड में, खासकर लिंस्टर में रग्बी यूनियन निजी शिक्षण तथा "D4" रूढ़िबद्ध धारणा से भी जुड़ा है और बेकार, अज्ञान वाली, धनाढ्य रग्बी के मजाकिया खेल की इस छवि के कारण ही बेस्ट-सेलिंग उपन्यास रोस ओ’कैरॉल केली को प्रेरणा मिली. ऑस्ट्रेलिया में दोनों कोड न्यू साउथ वेल्स, क्वींसलैंड तथा ऑस्ट्रेलियन राजधानी क्षेत्र (देखिए- बारासी लाइन) में संकेंद्रित हो गए हैं। इंग्लैंड में मौजूद दोनों खेलों के बीच ऐसा ही वर्ग अवरोध इन राज्यों में भी उत्पन्न हो गया है, जो रग्बी यूनियनों के आधिपत्य और निजी स्कूलों के बढ़ावा द्वारा उत्पन्न हुआ है।


title: रग्बी फुटबॉल

text: उपरोक्त के अलावा न्यूजीलैंड, वेल्स, पेरिस को छोड़कर फ्रांस, कॉर्नवाल, ग्लोसेस्टरशायर, सोमरसेट, (देखें-मुन्स्टर), स्कॉटलैंड का सीमावर्ती इलाका, आयरलैंड में लिमरिक (देखें-मुन्स्टर) तथा पेसिफिक आइलैंड शामिल हैं, जहां रग्बी यूनियन कामगार समुदायों के लोगों में लोकप्रिय है। तथापि, उत्तरी इंग्लैंड तथा न्यू साउथ वेल्स और क्वींसलैंड के ऑस्ट्रेलियाई राज्यों में रग्बी लीग को कामगार समुदाय के खेल के रूप में ही जाना जाता है।


title: रग्बी फुटबॉल

text: युनाइटेड किंगडम में रग्बी यूनियनों के प्रशंसक कभी-कभी इस खेल के नाम के विकल्प के रूप में “रगर” (देखिए- ऑक्स्फोर्ड ‘-er’) शब्द का इस्तेमाल करते हैं।


title: रग्बी फुटबॉल

text: ऐसे लोग जो रग्बी यूनियन के लाइफस्टाइल में काफी जोर-शोर से शामिल होते हैं- जिनमें शराब पीने की गहरी आदत और स्ट्रिप्ड जम्पर्स शामिल हैं, कभी-कभी उन्हें “रगर बगर्स” भी कहते हैं। यूके तथा आयरलैंड में एक पुरानी कहावत है, “रग्बी एक ऐसा बर्बर खेल है जिसे सभ्य लोग खेलते हैं। पर फुटबॉल सभ्य लोगों का एक ऐसा खेल है, जिसे बर्बर लोगों द्वारा खेला जाता है।”


title: रग्बी फुटबॉल

text: रग्बी यूनियन में अंतर्राष्ट्रीय रग्बी बोर्ड द्वारा नियम-2 के तहत बॉल के साइज़ और स्वरूप को विनियमित किया जाता है। एक आधिकारिक रग्बी यूनियन बॉल अंडाकार होता है और चार पैनलों का बना होता है। इसकी लम्बाई 280-300 मिमी, परिधि (एक छोर से दूसरी छोर तक) 740-770 मिमी और परिधि (मोटाई के रूप में) 580-620 मिमी होती है। यह चमड़े अथवा किसी उपयुक्त सिंथेटिक पदार्थ का बना होता है और जल-निरोधी और आसानी से पकड़ा जा सकने वाला होता है। रग्बी बॉल का वजन 460 ग्राम से अधिक और 410 ग्राम से कम नहीं होना चाहिए और इसमें हवा का दबाव 65.71- 68.75 किलो पास्कल अथवा 0.67 – 0.70 किग्रा प्रति वर्ग सेमी अथवा 9.5 – 10.0 lbs प्रति वर्ग इंच होता है। अतिरिक्त बॉलों को ऐसी स्थिति में रखी जाती है कि खिलाड़ी अथवा टीम बॉल के बदलने से कोई फायदा न उठा सकें. छोटे साइज़ के बॉल बाल खिलाड़ियों के लिए भी उपयोग में लाए जा सकते हैं।


title: रग्बी फुटबॉल

text: रग्बी शर्ट पहले सूती हुआ करती थी लेकिन अब यह सूती और पॉलीएस्टर मिश्रित होती है। इस पदार्थ की यह खूबी है कि यह सिर्फ सूती की तरह पानी अथवा कीचड़ को अधिक नहीं सोखता है।


title: रग्बी फुटबॉल

text: खेले जा रहे रग्बी के प्रकार के अनुसार रग्बी के जर्सी कुछ अलग-अलग प्रकार के होते हैं। रग्बी लीग के खिलाड़ियों द्वारा पहनी जानी वाली शर्ट में गले पर एक बड़ा-सा "V" होता है और ये शर्ट रग्बी यूनियन के जर्सी की तुलना में अधिक रंग-बिरंगी होती हैं। रग्बी यूनियन के खिलाड़ी अधिक पारंपरिक डिजायन वाले जर्सी पहनते हैं जो कभी-कभी तो पूरी तरह सफेद होते हैं (फ्रांस में कैहॉर्स रग्बी). हालांकि, रग्बी यूनियन के ज्यादातर खिलाड़ी एक रंग के जर्सी पहनते हैं जिसपर विभिन्न रंगों की पट्टियां होती हैं।


title: रग्बी फुटबॉल

text: खिलाड़ी की संख्या और उसका उपनाम जर्सी की पीठ पर ऊपर की ओर लिखे होते हैं (प्राय: नाम संख्या के ऊपर रहता है जहां संख्या स्पष्ट रूप से बड़े आकार में और बीच में होती है), साथ ही टीम का लोगो सीने पर बायीं ओर ऊपर की तरफ बना होता है।


title: सबुक तिगिन

text: सुबुक तिगिन (फ़ारसी - ابو منصور سبکتگین, "अबु मंसूर सबक़तग़िन") ख़ोरासान के ग़ज़नवी साम्राज्य के स्थापक थे और भारत पर अपने छापों के लिए प्रसिद्ध महमूद ग़ज़नवी के पिता। अल्प तिगिन, सामानी साम्राज्य के एक सूबेदार थे जो ख़ोरासान (उत्तरी अफ़गानिस्तान, पूर्वोत्तर ईरान और सटा हुआ मध्य-एशिया) के शासक के रूप में काम करते थे। सुबुकतिगिन उनके ग़ुलाम थे। जब अल्प तिगिन ने सामानी शासकों के ख़िलाफ़ विद्रोह किया तब उन्होंने सुबुकतिगिन को ग़ज़नी का प्रभारी बना दिया और अपनी बेटी की शादी उनसे कर दी। सुबुकतिगिन ने अलप्तिगिन के दो परवर्ती शासकों के अन्दर भी एक ग़ुलाम के रूप में शासन का कार्यभार देखा और सन् 977 में ये ग़ज़नी के अमीर बने। सन् 997 में इनकी मृत्यु के बाद इनके छोटे बेटे ईस्माईल शासक बने पर उनके बड़े भाई महमूद ने उनके ख़िलाफ़ विद्रोह कर दिया और ख़ुद ग़ज़नी के सुल्तान बन बैठे।


title: राजा बलवंत सिंह

text: श्री बलवंत सिंह सन १७४० से १७७० तक काशी राज्य के नरेश रहे। ये मनसा राम के बेटे थे और यह भुमिहार ब्राह्मण परिवार से थे। मनसाराम ने भवनों के क्षीण होते साम्राज्य के अन्तिम काल में जान-माल लूट लेने वाले क्रूर दस्युओं से अपनी राजनीतिक सूझबूझ एवं रण-कौशल द्वारा प्रजा की सुरक्षा की और इन अराजक तत्वों की गतिविधियों पर पूर्ण अंकुश लगाकर छिन्न-भिन्न शासन को सुदृढ़ करते हुए नवी राजवंश की स्थापना का श्रेय प्राप्त किया। मनसाराम की नन्दकुमारी नायक पत्नी से बलवन्त मिंह (बरिबन्ड सिंह) का जन्म हुआ, जिन्होंने अपनी शूरवीरता से जीते हुए भूखण्डों का पिता से भी अधिक विस्तार करते हुए गंगापुर से हटकर रामनगर को अपनी राजधानी बनाया और मन् १७४० ई. के आस-पास एक विशआल दुर्ग का निर्माण कराया। दुर्ग में पश्चिम ओर शिव मंदिर का निर्माण करा कर उसमें शिव लिंग की स्थापना की और सुयोग्य सन्तान होने की प्रतिष्ठा प्राप्त की। इस मंदिर के द्वार पर अंकित श्लोकों से महाराज की वंश परम्परा तथआ शासन क्षेत्र का संकेत मिलता है। काशी नरेश पुस्तकालय में उपलब्ध उर्दू ग्रन्थ, 'बलवन्त नामा' से राजा बलवन्त सिंह का जीवन-परिचय एवं शासनकाल का विस्तृत विवरण प्राप्त होता है। आपके दरबार के फलित ज्योतिष के प्रकाण्ड विद्वान पं॰ परमानन्द पाठक ने रामनगर दुर्ग के मुहूर्त-शोधन का कार्य सम्पन्न कराया था। फलित ज्योतिष के उत्कृष्ट ग्रन्थ 'प्रथ्नमाणिक्य-माला' के रचयिता पं॰ परमानन्द पाठक ही थे। महाराजा बलवन्त सिंह शौर्य सम्पन्न शासक के साथ-साथ धर्मनिष्ठ, संस्कृत्यनुरागी राजपुरुष थे। आपकी गुण-ग्राहकता से राज दरबार में सरस्वती, पुत्रों के पूर्ण आदर एवं सम्मान प्राप्त था, जिससे पं॰ परमानन्द पाठक एवं अनेक कवि तथा विद्वानों में सुप्रसिद्ध कवि रघुनाथ इत्यादि आपके दरबार में सुप्रसिद्ध कवि रघुनाथ इत्यादि आपके दरबार की शोभा बढ़ाते थे, जिनके द्वारा रचित 'काव्यकलाधर', 'रसिक मोहन', 'इश्क महोत्सव' आदि कृतियों की ठा. शिव सिंह 'सरेज' ने मुक्त कंठ से प्रशंसा की है। काशी-राज, परिवार प्रत्येक क्षेत्र के विद्वानों को आदर एवं आश्रय देने में अग्रणी रहा।


title: राजा बलवंत सिंह

text: महाराजा बलवन्त सिंह की प्रथम 'प्रतिप्राण' नामक पत्नी से दो पुत्र चेतसिंह और सुजान सिंह एवं द्वितीय पत्नी 'महारानी गुलाब कुंवर' से एकमात्र कन्या का जन्म हुआ, जो दरभंगा के नरहन स्टेट के नरेश 'दुर्ग विजय सिंह' को ब्याही गई थी।


title: राजा बलवंत सिंह

text: महाराजा बलवन्त सिंह ने अपने आश्रित कवि रघुनाथ को गंगा किनारे स्थित चौरा नामक ग्राम दान में दिया था। आपके समय में फारस के प्रसिद्ध फकीर शेख अली हजी नादिरशाह की क्रूरता से भयभीत एवं खिन्न होकर दिल्ली आये, किन्तु जल्द ही दिल्ली के अशान्तिमय वातावरण से ऊब कर काशी आए। महाराज बलवन्त सिंह ने उन्हें आश्रम एवं आदर सहित उचित स्थान प्रदान किया। काशी का शान्तिमय वातावरण शेखसाहेब को अत्यन्त रास आया और यहीं रहते हुए उन्होंने काशी नगरी की प्रशंसा में फारसी में शेर लिखा है। महाराज उन्हें भरपूर आदर देते थे। शेख साहब की मजार आज भी काशी में विद्यमान है। सनातनधर्मी होकर भी सभी धर्मों के प्रति पूर्ण आदर रखने वाले महाराज बलवन्त सिंह जी विलक्षण शासक थे। महाराज बलवन्त सिंह के राज दरबार में चतुरविहारी मिश्र, जगराज सुकुल, खुशहाल खाँ जैसे संगीत कलावन्त दरबार की शोभा बढ़ाते थे।


title: अली बहादुर

text: अली बहादुर का जन्म 1758 ईस्वी में हुआ था और 3 वर्ष की उम्र में उनके पिता शमशेर बहादुर प्रथम की मोत पानीपत के तृतीय युद्ध में हो गई थी।उसके बाद उन्होंने कई सारे मराठा सरदारों की सहायता से बुंदेलखंड के बड़े हिस्से पर अपना प्रभुत्व स्थापित किया। उनकी माता का नाम मेहराम बाई था 1802 ईसवी में करीब 43 वर्ष की अवस्था में उनकी मृत्यु हो गई उनके बाद उनके पुत्र शमशेर बहादुर जी ने मराठों का साथ देना जारी रखा और अंग्रेजो के खिलाफ दूसरे आंग्ल मराठा युद्ध में मराठों का सहयोग किया अली बहादुर पेशवा बाजीराव के पोते एवं मस्तानी के पोते थे। बाद में अली बहादुर के वंशज अली बहादुर द्वितीय ने 1857 की क्रांति में रानी लक्ष्मीबाई के साथ युद्ध लड़ा और अंग्रेजो के खिलाफ सैन्य लड़ाई की।


title: रतनसिम्हा

text: रत्नसिंह (रत्ना-सिहा, 1302-1303 ईस्वी) वर्तमान भारत के राजस्थान, भारत में मेदपाता (मेवाड़) राज्य के शासक थे। वह गुहिल वंश की रावल शाखा से संबंधित था, जिसने चित्रकुट किले (आधुनिक चित्तौड़गढ़) से शासन किया था। इस शाखा के अंतिम शासक, उन्हें 1303 ईस्वी में अलाउद्दीन खिलजी ने हराया था।


title: रतनसिम्हा

text: राजस्थानी किंवदंतियों ने उन्हें राजपूत शासक रतन सिंह के रूप में उल्लेख किया है। मलिक मुहम्मद जायसी की पद्मावत में रतन सेन के रूप में उनका एक काल्पनिक संस्करण दिखाई देता है। इस कविता के अनुसार, अलाउद्दीन ने अपनी सुंदर पत्नी रानी पद्मिनी को प्राप्त करने के लिए चित्तौड़गढ़ पर हमला किया; कुंभलनेर के राजा देवपाल के साथ युद्ध में रतन सेन की मृत्यु के बाद अलाउद्दीन ने किले पर कब्जा कर लिया; बाद में, पद्मिनी और अन्य महिलाओं ने अपने सम्मान की रक्षा के लिए जौहर किया।


title: रतनसिम्हा

text: <mapframe text="Delhi and Chittor in present-day India" width="400" height="400" zoom="5" longitude="75.94" latitude="26.77">


title: रतनसिम्हा

text: रत्नसिंह ने 1302 ई। के आसपास अपने पिता समरसिम्हा को मेवाड़ का गुहिला शासक माना। वह परिवार की रावल शाखा से संबंधित था, जिसने चित्रकुट किले (जिसे अब चित्तौड़गढ़ के नाम से जाना जाता है) से शासन किया।


title: रतनसिम्हा

text: रत्नसिंह 1302 CE (1359 VS) दरिबा मंदिर शिलालेख द्वारा सत्यापित है, जो उनके शासनकाल के दौरान मंदिर में 16 नाटक (सिक्के) का एक उपहार रिकॉर्ड करता है। शिलालेख में उनके शीर्षक का उल्लेख महाराजकुला के रूप में किया गया है (जो बोलचाल के साहित्य में महारावल के रूप में दिखाई देता है]


title: रतनसिम्हा

text: 1303 में, दिल्ली सल्तनत के मुस्लिम शासक अलाउद्दीन खिलजी ने चित्तौड़ पर आक्रमण किया। चित्तौड़ की पहाड़ी पर पैर रखने के बाद, उनकी सेना के दो पंखों ने किले पर दो अलग-अलग तरफ से हमला किया। दो महीने की असफल घेराबंदी के बाद, हमलावरों ने मंजनीक (मैन्गनेल) का उपयोग करते हुए किले पर पथराव किया, लेकिन फिर भी किले पर कब्जा करने में असफल रहे। अंत में, 26 अगस्त 1303 को, आक्रमणकारी किले में प्रवेश करने में सफल रहे।


title: रतनसिम्हा

text: अमीर खुसरु के अनुसार, जो अलाउद्दीन के साथ किले में प्रवेश करने का दावा करता है, चित्तौड़ के शासक ("राय") ने अलाउद्दीन के सामने आत्मसमर्पण कर दिया। दिल्ली सुल्तान ने 30,000 अन्य हिंदुओं का नरसंहार किया, लेकिन शासक और उनके परिवार को क्षमा कर दिया। उन्होंने मलिक शाहीन के साथ अपने युवा बेटे खिज्र खान को वास्तविक प्रशासक के रूप में किला सौंपा, इसका नाम बदलकर खिजराबाद कर दिया और फिर दिल्ली लौट आए।


title: रतनसिम्हा

text: ख़ुसरो का खाता 14 वीं शताब्दी के मुस्लिम क्रांतिकारियों जियाउद्दीन बरनी और इसामी द्वारा भी जुड़ा हुआ है। इतिहासकार बनारसी प्रसाद सक्सेना का मानना है कि ख़ुसरो का खाता सही है। दूसरी ओर, किशोरी सरन लाल ने इस खाते पर संदेह करते हुए, यह तर्क देते हुए कि यह अनुचित लगता है कि अलाउद्दीन ने 30,000 अन्य हिंदुओं के नरसंहार का आदेश देते हुए चित्तौड़ के शासक के जीवन को बिताया।


title: रतनसिम्हा

text: रतन सिंह (रतन सेन के रूप में) की एक प्रसिद्ध कहानी मलिक मुहम्मद जायसी की 16 वीं शताब्दी की महाकाव्य पद्मावत में दिखाई देती है। इस खाते के अनुसार, उन्होंने एक खोज के बाद सिंहल राजकुमारी पद्मिनी से शादी की। पद्मिनी को पाने के लिए अलाउद्दीन खिलजी ने चित्तौड़ पर आक्रमण किया, उसकी सुंदरता के बारे में सुनकर। रतन सेन को दिल्ली की सेना ने पकड़ लिया, लेकिन उनके राजपूत योद्धाओं ने पद्मिनी के अनुरोध पर उन्हें बचा लिया। जब वह कैद में था, उसके राजपूत पड़ोसी - कुंभलनेर के देवपाल - ने पद्मिनी को शादी का प्रस्ताव भेजा। इस अपमान का बदला लेने के लिए रतन सेन ने देवपाल के साथ लड़ाई की और दोनों राजपूत राजाओं ने एक दूसरे का मुकाबला किया। इसके बाद अलाउद्दीन ने चित्तौड़ पर आक्रमण किया, लेकिन इससे पहले कि वह किले पर कब्जा कर पाता, पद्मिनी (पद्मावती) और अन्य महिलाओं ने खुद को निर्वासित कर लिया।


title: रतनसिम्हा

text: पद्मावत कथा के कई रूपांतरण बाद के वर्षों में दिखाई दिए। 16 वीं शताब्दी के इतिहासकार फरिश्ता और हाजी-उद-डाबी पद्मिनी को एक ऐतिहासिक व्यक्ति के रूप में उल्लेख करने वाले शुरुआती लेखकों में से थे, लेकिन उनके खाते एक दूसरे के साथ और जायसी के साथ भिन्न हैं। उदाहरण के लिए, फरिश्ता के अनुसार, पद्मिनी रतन सेन की एक बेटी (पत्नी नहीं) थी। राजपूत संरक्षण के तहत लिखे गए कुछ अन्य मध्यकालीन किंवदंतियों में कहा गया है कि चित्तौड़ के समकालीन शासक लखमी (लक्ष्मणशाह) थे, और रतन सेन (रत्नसिंह) उनके छोटे भाई थे । जेम्स टॉड द्वारा संकलित एक अन्य संस्करण में कहा गया है कि पद्मिनी लखमी के चाचा भीमसी (भीमसिम्हा) की पत्नी थी; इस संस्करण में रतन सेन का उल्लेख नहीं है।


title: रतनसिम्हा

text: इतिहासकार कालिका रंजन क़ानूनो ने अपने ए क्रिटिकल एनालिसिस ऑफ़ द पद्मिनी लीजेंड (1960) में यह प्रस्ताव रखा कि वास्तव में समान नाम वाले चार विशिष्ट व्यक्ति थे। उनके अनुसार, मध्ययुगीन वार्डों ने भ्रमित किया और इन चार व्यक्तियों को जोड़ा:


title: रतनसिम्हा

text: पद्मावत में रत्नसेन, रतन सेन के रूप में उल्लिखित; वह वास्तव में राजस्थान में चित्तौड़ नहीं बल्कि आधुनिक उत्तर प्रदेश के चित्रकूट का शासक था


title: रतनसिम्हा

text: चमन शासक हम्मीर का पुत्र रत्नसिंह। चित्तौड़ के शासक लक्ष्मीसिंह ने उन्हें चित्तौड़ में शरण दी, अलाउद्दीन को चित्तौड़ पर आक्रमण करने के लिए उकसाया


title: रतनसिम्हा

text: अन्य इतिहासकारों, जैसे कि जोगेंद्र प्रसाद सिंह (1964) और राम वल्लभ सोमानी (1976) ने निम्नलिखित बिंदुओं के आधार पर कानुंगो के सिद्धांत की आलोचना की है:


title: रतनसिम्हा

text: गुहिला राजा रत्नसिंह और पद्मावत के रतन सेन अलग-अलग व्यक्ति नहीं हो सकते, यह देखते हुए कि दोनों को चित्तौड़ के राजा के रूप में वर्णित किया जाता है, जिन्हें अलाउद्दीन खिलजी ने हराया था। जयसी रतन सेन के पिता का नाम समरसिंह के अलावा एक व्यक्ति के रूप में बताता है, लेकिन सिंह के अनुसार यह केवल एक गलती है, जिसके परिणामस्वरूप जयसी ने 200 साल बाद लिखा।


title: रतनसिम्हा

text: पद्मावत के रतन सेन वर्तमान उत्तर प्रदेश के राजा नहीं हो सकते थे, क्योंकि यह पाठ कुंभलगढ़ को अपना पड़ोसी बताते हुए मेवाड़ क्षेत्र के चित्तौड़ को स्पष्ट रूप से संदर्भित करता है।


title: रतनसिम्हा

text: क्षेमा के पुत्र रत्ना, अलाउद्दीन के खिलाफ नहीं लड़ सकते थे: उनकी मृत्यु का उल्लेख 1273 सीई के शिलालेख में है, जबकि अलाउद्दीन केवल 1296 ईस्वी में सिंहासन पर चढ़ा। इस बात का कोई सबूत नहीं है कि भीमसिंह, जिस व्यक्ति के साथ लड़ते हुए मर गया, वह भीम सिंह के रूप में ही है, जिसका उल्लेख बर्दिक किंवदंतियों में किया गया है।


title: रतनसिम्हा

text: यह एक मात्र अनुमान है कि अलाउद्दीन ने चित्तौड़ पर हमला किया क्योंकि लक्ष्मणसिंह ने हम्मीर के पुत्र रत्नसिंह को शरण दी। इस दावे का स्रोत सूरजमल का वाभास्कर है, जो कि 19 वीं शताब्दी का ऐतिहासिक ऐतिहासिक रूप से अविश्वसनीय बर्डी कहानियों पर आधारित काम है। समकालीन स्रोतों में से कोई भी सुझाव नहीं देता है कि हम्मीर का एक पुत्र था जिसका नाम रत्नसिंह था। हम्मीर की प्रारंभिक जीवनी, हम्मीर महाकव्य में कहा गया है कि अलाउद्दीन के साथ युद्ध करने से पहले हम्मीर ने अपने राज्य के शासक के रूप में अपने मंत्री जाजदेव को नियुक्त किया। यदि हम्मीर का एक बेटा होता, तो वह अपने उत्तराधिकारी के रूप में अपने बेटे (बल्कि जाजदेव) को नियुक्त करता। इसके अलावा, हम्मीर ने अतीत में चित्तौड़ पर आक्रमण किया था, और दो राज्यों के बीच संबंध चित्तौड़ के लिए पर्याप्त नहीं थे, ताकि हम्मीर के बेटे को आश्रय दिया जा सके।


title: मूत्रल

text: मूत्रल (diuretic) उन सभी पदार्थों को कहते हैं जो मूत्र के अधिक निर्माण में सहायक होते हैं। मूत्रलों के कई वर्ग (प्रकार) हैं।


title: नसीरुद्दीन चिराग़ देहलवी

text: नसीरुद्दीन महमूद चिराग़ - देहलवी (सीए 1274-1356) 14 वीं शताब्दी के रहस्यवादी-कवि और चिश्ती आदेश के सूफी संत थे। वह सूफी संत, निजामुद्दीन औलिया, और बाद में उनके उत्तराधिकारी के एक मूर्ति (शिष्य) थे। वह दिल्ली से चिश्ती आदेश का आखिरी महत्वपूर्ण सूफी थे ।


title: नसीरुद्दीन चिराग़ देहलवी

text: देहलवी को "रोशन चिराग-ए-दिल्ली" खिताब दिया गया था, जिसका अर्थ उर्दू में है, " दिल्ली का प्रबुद्ध चिराग़ "।


title: नसीरुद्दीन चिराग़ देहलवी

text: नसीरुद्दीन महमूद चिराग़ देहलवी (या चिराघ-ए-दिल्ली) उत्तर प्रदेश के अयोध्या में 1274 के आसपास सय्यद नासीरुद्दीन महमूद अलहस्सानी के रूप में पैदा हुए थे। देहलवी के पिता सैयद महमूद याह्या अलहस्नी थे, जिन्होंने पश्मीना का व्यापार किया करते थे। और उनके दादा सय्यद याह्या अब्दुल लतीफ अलहस्सनी, पहले खोरासन, पूर्वोत्तर ईरान से लाहौर चले गए, और उसके बाद अवध में अयोध्या में बस गए। उनके पिता की मृत्यु हो गई जब वह केवल नौ वर्ष की उम्र में थे और उन्हें मौलाना अब्दुल करीम शेरवानी से अपनी प्रारंभिक शिक्षा मिली, और बाद में इसे मौलाना इफ्तिखार उद-दीन गिलानी के साथ जारी रखा।


title: नसीरुद्दीन चिराग़ देहलवी

text: चालीस वर्ष की आयु में, उन्होंने अयोध्या को दिल्ली के लिए छोड़ दिया, जहां वह ख्वाजा निज़ामुद्दीन औलिया के शिष्य बने। यहां देहलवी अपने जीवन का बाकी हिस्सा उनके मुरीद (शिष्य) के रूप में रहे, और उनकी मृत्यु के बाद, उनके उत्तराधिकारी बने। समय के साथ, वह फारसी भाषा में एक ज्ञात कवि भी बन गए।


title: नसीरुद्दीन चिराग़ देहलवी

text: उनकी मृत्यु 82 वर्ष की उम्र में, 17 रमजान 757 हिजरी या 1356 ईस्वी में हुई, और उन्हें दक्षिण दिल्ली, भारत के एक हिस्से में दफनाया गया, जिसे उसके बाद "चिराग दिल्ली" के नाम से जाना जाता है।


title: नसीरुद्दीन चिराग़ देहलवी

text: उनके उल्लेखनीय शिष्यों में से एक बंदे नवाज़ गेसू दराज़ थे, जो बाद में दिल्ली के तिमुर के हमले के कारण 1400 के आस-पास दौलाबाद में चले गए, और जहां से बहामनी राजा, फिरोज शाह बहामनी के निमंत्रण पर, कर्नाटक के गुलबर्गा चले गए, जहां उन्होंने अपने जीवन के निम्नलिखित 22 वर्षों तक, दक्षिण में नवंबर 1422 में उनकी मृत्यु तक चिश्ती तरीके को फैलाया था। ख़्वाजा बंदे नवाज़ की दरगाह (मकबरा) आज गुलबर्गा शहर में मौजूद है, जो बहु-धार्मिक एकता प्रतीक है।


title: नसीरुद्दीन चिराग़ देहलवी

text: दिल्ली में उनके प्रवास के दौरान, देहलवी अक्सर अयोध्या जाते थे, जहां उन्होंने कई शिष्यों को बनाया, विशेष रूप से शेख जैनुद्दीन अली अवधी, शेख फतेहुल्ला अवधी और अलामा कमलुद्दीन अवधी। कमलुद्दीन अलामा उनके भतीजे थे और उन्हें अपना उत्तराधिकारी बना दिया और उसके बाद उनके उत्तराधिकारी अहमदाबाद में हैं गुजरात खानकाह ए औलीया चिश्ती के उत्तराधिकारी खवाजा रुक्नुद्दीन मोहम्मद फर्रुख चिश्ती हैं। वह नसीरबाग, शाहिबाग, गुजरात, अहमदाबाद, भारत में रहते हैं।


title: नसीरुद्दीन चिराग़ देहलवी

text: उनकी मृत्यु के बाद, उनकी मकबरा 1358 में दिल्ली के सुल्तान फ़िरोज़ शाह तुगलक (1351 - 1388) द्वारा बनाई गई थी, और बाद में दो दरवाज़े मकबरे के दोनों तरफ जोड़े गए थे। उल्लेखनीय जोड़ों में से एक 18 वीं शताब्दी की शुरुआत में बाद में मुगल सम्राट फररुखसियार द्वारा निर्मित एक मस्जिद थी, और मुसलमानों और गैर-मुस्लिम दोनों के बीच लोकप्रिय है। लोढ़ी राजवंश के संस्थापक, बहलूल खान लोढ़ी (1451-89) के संस्थापक का मकबरा दरगाह के करीब है, वर्तमान में 'चिराग दिल्ली' की इलाके में 1800 से मकबरे के आसपास का इलाक़ा अभी भी उनके नाम से जाना जाता है, यह दक्षिण दिल्ली में ग्रेटर कैलाश के इलाके के बहुत करीब है।


title: नसीरुद्दीन चिराग़ देहलवी

text: अपने आध्यात्मिक गुरु निजामुद्दीन औलिया के विपरीत नासीरुद्दीन चिराघ देहलवी ने समा को नहीं सुनते थे, जो कि मुस्लिम बुद्धिजीवियों के एक वर्ग द्वारा गैर-इस्लामी माना जाता था। हालांकि उन्होंने इसके खिलाफ कोई विशेष निर्णय नहीं दिया था। यही कारण है कि आज भी, क़व्वाली दिल्ली में अपने दरगाह के पास नहीं किया जाता है। नसीरुद्दीन के वंशज बहुत दूर पाए जाते हैं क्योंकि उनमें से बहुत से दक्षिण में हैदराबाद चले गए। बडी बुआ या बडी बीबी की दरगाह, जो नासीरुद्दीन महमूद चिराग़ देहलवी की बड़ी बहन थी, उनकी दरगाह आज भी अयोध्या शहर में मौजूद है।


title: नसीरुद्दीन चिराग़ देहलवी

text: खानजदाह शब्द राजपूत का राजपूताना शब्द का फारसी रूप है। प्राचीन जदुबांसी शाही राजपूत परिवार, कृष्णा के वंशज और इसलिए चंद्र वंश के प्रतिनिधियों का खिताब है।


title: नसीरुद्दीन चिराग़ देहलवी

text: जदोन (जदायूं भी पढ़ा जाता है) ख़ानज़ादा के परिवार के प्रजनक राजपूत राजा लखन पाला राजा आधान पाला के पोते थे (जो राजा ताहन पाल से वंश में चौथे स्थान पर थे)। तहानपाला जिसने तहानगढ़ की स्थापना की, राजा बीजई पाला (बीजई गढ़ के संस्थापक) के सबसे बड़े पुत्र थे, जो स्वयं भगवान कृष्ण से वंश में 88 वें स्थान पर थे। इसलिए, जदोन राजा लखन पाला, मेवात्पट्टी (शीर्षक का अर्थ, मेवाट का भगवान) भगवान कृष्ण से वंश में 94 वां था।


title: नसीरुद्दीन चिराग़ देहलवी

text: खानजादह के परिवार के रिकॉर्ड में कहा गया है कि शिकार अभियान के दौरान जवान राजा लखन पाल के पुत्र कुंवर समर पाल और कुंवर सोपर पाल सूफी संत नासीरुद्दीन महमूद रोशन चिराग़ देहलवी से मुलाकात की। खानजादाह को 'दिल की प्रबुद्धता' सूफी संतों के साथ उनके सहयोग द्वारा और इस्लाम की स्वीकृति द्वारा आ गई है।


title: बर्धमान

text: बर्धमान (Bardhaman) भारत के पश्चिम बंगाल राज्य के पूर्व बर्धमान ज़िले में स्थित एक नगर है। दामोदर नदी के किनारे बसा, यह शहर ज़िले का मुख्यालय है और ब्रिटिश काल में संगठित भूतपूर्व बर्धमान ज़िले का भी मुख्यालय था।